Airetikos on Air: Τα άτομα με αναπηρία δεν χωρούν στον Μαραθώνιο\nΤα άτομα με αναπηρία δεν χωρούν στον Μαραθώνιο\nΣτόχος τους ήταν να συμμετάσχουν στον Κλασικό Μαραθώνιο της Αθήνας με τα χειρήλατα αμαξίδιά τους. Ωστόσο οι υπεύθυνοι δεν τους το επέτρεψαν λέγοντάς τους πως «δεν είναι πανηγυράκι». Οι δύο παραολυμπιονίκες Αλέξανδρος Ταξιλδάρης και Μάκης Καλαράς σύμφωνα με τους διοργανωτές δεν χωρούσαν στην «μεγάλη γιορτή» και δεν αποτελούσαν μέρος των «πανανθρώπινων μηνυμάτων» της.\nΣύμφωνα με την τοπική ιστοσελίδα inpost.gr, που ήρθε σε επικοινωνία με τον παραολυμπιονίκη από την Κομοτηνή Αλέξανδρο Ταξιλδάρη, αρχικά οι δύο παραολυμπιονίκες είχαν καταθέσει αίτηση συμμετοχής χωρίς ωστόσο να αναφέρουν πως ήταν άτομα με αναπηρία και πως θα έτρεχαν στο Μαραθώνιο με χειρήλατα ποδήλατα. «Δεν αναγράφεται κάτι τέτοιο μέσα στην αίτηση», εξηγεί ο Α. Ταξιλδάρης.\nΣημειώνεται πως ο Αλέξανδρος Ταξιλδάρης είχε υποβάλλει αίτηση και πέρυσι. «Την προηγούμενη χρονιά είχα δηλώσει συμμετοχή για να τρέξω με τον ίδιο τρόπο, αλλά δεν την δέχθηκαν. Νόμιζα ότι φέτος θα είχαν κάνει μια σχετική προεργασία και θα επιτρεπόταν στα Άτομα με Αναπηρία να συμμετέχουν».\nΠεπεισμένοι πως θα συμμετείχαν φέτος τηλεφώνησαν στην οργανωτική επιτροπή για να ενημερώσουν σχετικά. «Ήρθα σε τηλεφωνική επικοινωνία με τους αρμόδιους, για να ενημερωθούμε για την αίτηση μας και να τους κάνω γνωστό πως θέλουμε να τρέξουμε στο τέλος της διαδρομής, μόλις ξεκινήσουν όλοι οι αθλητές και οι συμμετέχοντες για να μην προκαλέσουμε πρόβλημα με τα ποδήλατα μας», αναφέρει ο Αλέξανδρος στο inpost.gr.\n«Μόλις οι αρμόδιοι έμαθαν πως είμαστε Άτομα με Αναπηρία και θα αγωνιζόμασταν με χειρήλατα ποδήλατα, μας απαγόρεψαν την συμμετοχή με γελοίες δικαιολογίες», τονίζει και προσθέτει: «όταν τους διεμήνυσα πως εγώ και ο Μάκης, αλλά και άλλοι αθλητές του συλλόγου ΠΕΡΠΑΤΩ συμμετείχαμε στο 2ο Διεθνή Ημιμαραθώνιο της Θεσσαλονίκης και στο Μαραθώνιο των Σπετσών μας απάντησαν πως "επειδή σας άφησαν να συμμετάσχετε σε δυο πανηγυράκια, δεν σημαίνει ότι θα σας αφήσουμε να πάρετε μέρος στον μαραθώνιο της Αθήνας"».\nΟ Αλέξανδρος Ταξιλδάρης ανέφερε στους υπεύθυνους πως τηρεί όλα τα μέτρα ασφαλείας για τους υπόλοιπους αθλητές, προτείνοντας μάλιστα να μην είναι στην εκκίνηση μαζί με τους υπόλοιπους χιλιάδες αθλητές, αλλά να ξεκινήσουν αργότερα αφού πρώτα θα έχουν αποχωρήσει όλοι.\nΟι υπεύθυνοι συνέχισαν να αρνούνται και τότε ο παραολυμπιονίκης, ανέφερε πως θα συμμετείχε κανονικά αν δεν τους ενημέρωνε ο ίδιος πως είναι Άτομο με Αναπηρία. «Δεν θα είχε συμβεί τίποτα», τόνισε. «Απάντησαν πως "δεν μπορούμε να προβλέψουμε τα πάντα. Αν εσείς μπορεί να θέλετε να τρέξετε κρατώντας μια βόμβα, κάποιος άλλος με μια σημαία εναντίον του Μαραθωνίου, εμείς δεν μπορούμε να το γνωρίζουμε"», σημειώνει.


ΔΥΣΠΙΣΤΟΣ: ΣΥΚΩΤΙ ΜΟΣΧΑΡΙΣΙΟ ΣΤΙΦΑΔΟ & Ο ΚΑΘΥΣΤΕΡΗΜΕΝΟΣ ΧΑΛΒΑΣ ΓΕΝΕΘΛΙΩΝ\nΑναρτήθηκε από ΔΥΣΠΙΣΤΟΣ στις 10:02 μ.μ.\nΟ χαλβάς των γενεθλίων είναι υπέροχος! Την βασική συνταγή που έχω δοκιμάσει είναι περίφημη!\n25 Νοεμβρίου 2013 - 10:20 μ.μ.\nΠλούσια ανάρτηση και απαιτεί πλούσιο σχολιασμό.\nΗ συνταγή σου εξαιρετική όπως πάντα, ειδικά με τόσα μυρωδικά!\nΓιατί μαρινάρεις το συκώτι;\nΟ χαλβάς με το γλάσο λιμπιστικός, μου αρέσει η φαντασία σου και ό,τι έχει μέσα το ντουλάπι :)\nΣυγχαρητήρια για την επιτυχία και την διάκριση!\n25 Νοεμβρίου 2013 - 11:01 μ.μ.\nΝτάλα καλοκαίρι και με εκείνες τις συνθήκες μεταφοράς, πάλι καλά που έφτασε στα χέρια σου!!\nΤο γάλα κάνει το συκώτι να παραμείνει μαλακό (η καζεΐνη διαλύει τις ίνες).\nΤο ντουλάπι είναι μια ντουλάπα στο πίσω μπαλκόνι, ο μπακάλης μου, όπως λέω. Και αυτή τη φορά είχε και κράνμπερις. Φαίνονται άλλωστε!\n25 Νοεμβρίου 2013 - 11:17 μ.μ.\nΠολύ ωραίος μεζές το συκώτι στιφάδο!!!!! Και για κύριο μαζί με τηγανητές πατατούλες και το ρύζι μου αρέσει. Δεν το έχω μαγειρέψει ποτέ έτσι. Θα δοκιμαστεί.\nΟ χαλβάς υπερπαραγωγή με το γλάσο σοκολάτας!!!!!!\nΣυγχαρητήρια και πάλι για την συμμετοχή σου στον τελικό των Fridays!!!!\nΣυνταγούλα σούπερ.....δύσπιστη με υπογραφή!!!!!!!!!!!\n26 Νοεμβρίου 2013 - 8:02 π.μ.\nΑκόμη μια φορά ΕΥΧΕΣ!\nντυμένες με αγάπη.\nΣταύρο χρόνια σου πολλά και πάλι!!\nΧαλβά σπανίως φτιάχνω, αλλά ο δικός σου φαίνεται υπέροχος!!\nΕπίσης αυτό το στιφάδο με το συκώτι σκέφτομαι πολύ καιρό να το φτιάξω και δεν το έχω καταφέρει ακόμη.\nΕλπίζω να το κάνω σύντομα γιατί μου τρέχουν τα σάλια!!\n26 Νοεμβρίου 2013 - 11:36 π.μ.\nΟ χαλβάς που σου έστειλα για τα\nγενέθλια σου,είναι από δική σου συνταγή, καλημένος με σοκολάτα, και διακοσμημένος με ρόδι.\n26 Νοεμβρίου 2013 - 9:35 μ.μ.\nΟ χαλβάς είναι ο κλασικός "Πολίτικος", με την διαφορά ότι αντί για βούτυρο βάζω λάδι. Με τις σταθερές αναλογίες\n1 μεζούρα λάδι\n3 μεζούρες ζάχαρη άσπρη\n4 μεζούρες νερό\nκαι όποιους ξηρούς καρπούς κάνεις κέφι....\n27 Νοεμβρίου 2013 - 8:48 π.μ.\nΚάτι τέτοιες κατασκευές οι μεγάλοι σεφ τις ονοματίζουν αλλιώς. Φαίνεται ότι έχουν κάποιο κόμπλεξ με την λέξη "στιφάδο".\nΕμείς στο σπίτι μας έτσι το λέγαμε και συνεχίζω..\n27 Νοεμβρίου 2013 - 8:51 π.μ.\nΕυχαριστώ Γιώτα μου\n27 Νοεμβρίου 2013 - 8:52 π.μ.\nΣτο στιφάδο θέλω πάντα τα μικρά στρόγγυλα κρεμμυδάκια και παίρνω κατεψυγμένα Μπαρμπα-Στάθη, γιατί το κοκκάρι ή τα λίγο μεγαλύτερα έχουν πολύ κόπο στο καθάρισμα.\nΜπορείς να το κάνεις και με κρεμμύδια σε ροδέλλες, που αν τα καραμελλώσεις πριν, οι άντρες σους θα γλύφουν τα δάκτυλα τους!!\nΤον είδα και σε ευχαριστώ.\nΤο ρόδι δίνει μια άλλη αίσθηση, αλλά ποτέ δεν το χρησιμοποίησα.\n27 Νοεμβρίου 2013 - 8:58 π.μ.


Στυτική Δυσλειτουργία - Υγεία και Ομορφιά\nΑΙΤΙΑ ΚΑΙ ΣΥΓΧΡΟΝΗ ΑΝΤΙΜΕΤΩΠΙΣΗ\nΩς στυτική δυσλειτουργία ορίζεται η συνεχής ή επαναλαμβανόμενη (για διάστημα τουλάχιστον 3 μηνών) αδυναμία του άνδρα να επιτύχει ή να διατηρήσει στύση του πέους ικανή για διείσδυση και ικανοποιητική σεξουαλική λειτουργία.\nΟι συνέπειες της συγκεκριμένης δυσλειτουργίας είναι πολλές και σημαντικότατες.\nΕκτός από τον επηρεασμό της συνολικής ερωτικής λειτουργίας και ικανοποίησης μπορεί να οδηγήσει σε μείωση της αυτοεκτίμησης, υστέρηση στη φυσιολογική λειτουργία και στο ρόλο των δύο φύλων, κατάθλιψη και διαταραχές των διαπροσωπικών σχέσεων.\nΤο μέγεθος του προβλήματος φαίνεται σε πρόσφατες μελέτες όπου υπολογίζεται ότι επηρεάζει περισσότερους από 30 εκατομμύρια άνδρες στις ΗΠΑ και περισσότερους από 100 εκατομμύρια παγκοσμίως.\nΧαρακτηριστικό είναι το γεγονός ότι στην Massachusetts Male Aging Study (MMAS) ποσοστό 52% των ανδρών ηλικίας 40 - 70 ετών ανέφεραν κάποιου βαθμού στυτική δυσλειτουργία.\nΠαρά το γεγονός της αυξανόμενης εμφάνισης της με την πάροδο του χρόνου, η στυτική δυσλειτουργία δεν θεωρείται σαν φυσιολογική ή αναπόφευκτη συνέπεια της μεγάλης ηλικίας.\nΔιακρίνεται ανάλογα με τον πιθανό αιτιολογικό παράγοντα πρόκλησης της σε οργανικής, ψυχογενούς, ή μικτής αιτιολογίας.\nΣτις περισσότερες περιπτώσεις υπάρχει μια προϋπάρχουσα παθολογική κατάσταση και σχεδόν σε όλες υπάρχει ένα επιπλέον ψυχογενές στοιχείο το οποίο επιβαρύνει την δυσλειτουργία.\nΟι οργανικοί παράγοντες που σχετίζονται με την στυτική δυσλειτουργία μπορεί να είναι ορμονικής, αγγειακής, νευρογενούς ή ιατρογενούς αιτιολογίας και σχετίζονται με:\nΧρόνια νοσήματα όπως ο σακχαρώδης διαβήτης, η καρδιαγγειακή νόσος, η υπέρταση, η χρόνια νεφρική ανεπάρκεια ,η ηπατική ανεπάρκεια, η σκλήρυνση κατά πλάκας, η χρόνια αποφρακτική πνευμονοπάθεια, ψυχιατρικές νόσοι, ενδοκρινολογικές διαταραχές (υπογοναδισμός, υποθυρεοειδισμός, υπερθυρεοειδισμός, υπερπρολακτιναιμία).\nΤραύματα από κακώσεις, χειρουργικές επεμβάσεις στην περιοχή της πυέλου ή εφαρμογή ραδιοθεραπείας και βλάβες στο νωτιαίο μυελό.\nΦάρμακα όπως τα Αντιυπερτασικά (θειαζιδικά διουρητικά, β - αναστολείς, ανταγωνιστές διαύλων ασβεστίου, α - ΜΕΑ), τα Αντικαταθλιπτικά, τα Αντιαρρυθμικά (δακτυλίτιδα αμιοδαρόνη), τα Αντιανδρογόνα (GnRH ανταγωνιστές, φλουταμίδη, κετοκοναζόλη, σπιρονολακτόνη )\nΟυσίες: όπως το Αλκοόλ, η Μαριχουάνα, τα Οπιούχα και η Κοκαΐνη\nΣτους ψυχογενείς παράγοντες της στυτικής δυσλειτουργίας περιλαμβάνονται:\n- το άγχος για την ερωτική απόδοση,\n- οι ενοχές,\n- η κατάθλιψη,\n- τα προβλήματα στις διαπροσωπικές σχέσεις,\n- ο φόβος,\n- η κοινωνική και επαγγελματική ανασφάλεια.\nΣυχνά μια ήπιου βαθμού στυτική δυσλειτουργία μπορεί να επιδεινωθεί από το δευτερογενές άγχος που προκύπτει από αυτή.\nΟ κύριος στόχος στη θεραπεία του ασθενούς με στυτική δυσλειτουργία είναι η αντιμετώπιση του αιτιολογικού παράγοντα.\nΤο γεγονός όμως της πολυπαραγοντικότητας του προβλήματος καθιστά δύσκολη την εφαρμογή αυτού του τρόπου προσέγγισης με αποτέλεσμα η πλειοψηφία των ανδρών να λαμβάνει κυρίως συμπτωματική θεραπεία με πολύ καλά όμως αποτελέσματα.\nΤα τελευταία χρόνια η ανακάλυψη νέων φαρμακευτικών ουσιών, έχει αλλάξει τελείως τα δεδομένα στην αντιμετώπιση της στυτικής δυσλειτουργίας.\nΗ κατηγορία αυτή των φαρμάκων, με την ονομασία PDE5 ανταγωνιστές, έχουν κυκλοφορήσει ευρέως στην αγορά και κατέχουν μάλλον επάξια την πρώτη θέση στις επιλογές του ειδικού γιατρού.\nΗ επανάσταση που έχουν επιφέρει τα φάρμακα αυτά έγκειται στο γεγονός ότι ο ασθενής έχει την δυνατότητα να τα λάβει μόνο όταν αυτός επιθυμεί να έχει ερωτική επαφή, η στύση η οποία προκαλείται δεν είναι αυτόματη αλλά προϋποθέτει διέγερση και στο ότι η δράση τους αρχίζει μετά από μερικά λεπτά και διαρκεί αρκετές ώρες.\nΣτις ενδεικνυόμενες δόσεις συνήθως είναι πολύ καλά ανεκτά και σπάνια παρουσιάζουν ανεπιθύμητες ενέργειες όπως κεφαλαλγία, ερυθρότητα στο πρόσωπο, δυσπεψία, ρινική συμφόρηση ,ζάλη και σπανιότατα διαταραχές στην όραση.\nΑπόλυτη αντένδειξη στη χρήση τους είναι η ταυτόχρονη χορήγηση νιτρωδών και η ασταθής καρδιαγγειακή νόσος.\nΟι κύριοι εκπρόσωποι των PDE 5 ανταγωνιστών είναι:\nΈχει χρησιμοποιηθεί σε πάνω από 20 εκατομμύρια άνδρες παγκοσμίως τα τελευταία χρόνια.\nΗ δράση του εμφανίζεται στα πρώτα 30 - 60 λεπτά μετά την λήψη και διαρκεί για 12 περίπου ώρες.\nΗ δραστικότητα του μειώνεται μετά από βαρύ και λιπαρό γεύμα.\nΜπορεί να χορηγηθεί σε δόσεις των 25, 50, και 100 mg ανάλογα με τις ανάγκες του ασθενή και την παρουσία ανεπιθύμητων ενεργειών\nΗ δράση του εμφανίζεται 30 λεπτά μετά από την λήψη του, η κορύφωση της όμως επιτυγχάνεται μετά από περίπου 2 ώρες και διαρκεί για περισσότερο από 36 ώρες.\nΗ δραστικότητα του δεν επηρεάζεται από τη ποσότητα και την ποιότητα των γευμάτων .\nΧορηγείται σε δοσολογίες των 10 και 20 mg.\nΚαι αυτό αρχίζει τη δράση του 30 περίπου λεπτά μετά από την χορήγηση του η οποία διατηρείται για περισσότερο από 12 ώρες.\nΤα μεγάλα και λιπαρά γεύματα μειώνουν την δραστικότητα του σε ποσοστό που μπορεί να φτάσει μέχρι και 57%.\nXορηγείται σε δόσεις των 5, 10, και 20 mg.\nΜια σειρά από μελέτες σε άνδρες με στυτική δυσλειτουργία οι οποίοι χρησιμοποίησαν τα παραπάνω φάρμακα, έχει αποδείξει πλέον την θεραπευτική τους ικανότητα και τα έχει καταξιώσει ως πρώτης γραμμής εργαλεία στα χέρια του ειδικού για την αντιμετώπιση του προβλήματος.\nΧαρακτηριστικά, το ποσοστό επιτυχούς δράσης τους στους Διαβητικούς κυμαίνεται στις διάφορες μελέτες ανάλογα με το σκεύασμα και την δοσολογία από 70% έως και 80%.\nΠαρόμοια ποσοστά παρουσιάζονται και στις άλλες κατηγορίες ασθενών με στυτική δυσλειτουργία (σε άμεση πάντα σχέση και με την βαρύτητα του παθογενετικού μηχανιαμού).\nΣτην περίπτωση αποτυχίας των PDE 5 αναστολέων και ως δεύτερης πλέον γραμμής θεραπευτική προσέγγιση μπορούν να χρησιμοποιηθούν με ενδοσηραγγώδη χορήγηση τα φάρμακα που κρατούσαν τα σκήπτρα τα προηγούμενα χρόνια :η ΠΑΠΑΒΕΡΙΝΗ και η ΑΛΠΡΟΣΤΑΔΙΛΗ.\nΈνας άλλος τρόπος αντιμετώπισης του προβλήματος αρκετά διαδεδομένος στις ΗΠΑ είναι η χρήση συσκευών πρόκλησης κενού.\nΜε τις συσκευές αυτές επιτυγχάνεται πλήρωση του πέους με αίμα λόγω της αρνητικής πίεσης και στύση.\nΗ στύση διατηρείται με την τοποθέτηση ελαστικού δακτυλίου στη βάση του πέους.\nΣε περιπτώσεις ανδρών οι οποίοι για τον οποιοδήποτε λόγω δεν επιδέχονται κάποια από τις προηγούμενες θεραπείες υπάρχει η δυνατότητα της τοποθέτησης πεϊκής πρόθεσης.\nΜε τη μέθοδο αυτή τοποθετείται χειρουργικά στο πέος μία ημίσκληρη ή φουσκωτή πρόθεση με αποτέλεσμα να έχουμε πλέον μια καθαρά μηχανική αλλά μόνιμη λύση στο πρόβλημα.\nΤέλος, παράλληλα με την όποια φαρμακευτική η μηχανική προσπάθεια αντιμετώπισης της στυτικής δυσλειτουργίας, ο παράγοντας ο οποίος πρέπει πάντα να λαμβάνεται σοβαρότατα υπόψη είναι ο ψυχολογικός.\nΣε αρκετές περιπτώσεις η ψυχοσεξουαλική θεραπεία από μόνη της είναι αρκετή για να δώσει λύση στο πρόβλημα, σίγουρα όμως συμβάλλει σε σημαντικότατο βαθμό στην επιτυχία της όποιας θεραπευτικής προσέγγισης επιχειρήσει ο θεράπων γιατρός.\nΜιχάλη Βρεττού, Ειδικευόμενου Ενδοκρινολόγου, Τμήμα Ενδοκρινολογίας και Μεταβολισμού, Νοσοκομείο «Κοργιαλένειο - Μπενάκειο ΕΕΣ».


Σύγχρονοι αργοναύτες για να σώσουν τον πλανήτη! - ΤΑ ΝΕΑ\ntanea.gr > Ελλάδα > Σύγχρονοι αργοναύτες για να σώσουν τον πλανήτη!\nΣύγχρονοι αργοναύτες για να σώσουν τον πλανήτη!\nTo «Energy Observer» είναι το πρώτο ενεργειακά αυτόνομο πλοίο. Από ένα παλιό σκάφος μεταμορφώθηκε σε φουτουριστικό πλοίο χρησιμοποιώντας ηλεκτροπρόωση χάρη σε μια μείξη ανανεώσιμων πηγών ενέργειας και ένα σύστημα παραγωγής υδρογόνου χωρίς άνθρακα, από το νερό της θάλασσας\nΑθανασοπούλου Δήμητρα 18 Ιουνίου 2018 | 22:29\nΤο ταξίδι τους έχει σκοπό. Δεν είναι απλά περιπλανητές στους ωκεανούς. Διανύουν καθημερινά εκατοντάδες ναυτικά μίλια στο όνομα της οικολογικής μετάβασης. Οι γάλλοι εξερευνητές των θαλασσών Victorien Erussard και Jérôme Delafosse ξεκίνησαν από το Σεν Μαλό της Βρετάνης για να κάνουν τον γύρο του κόσμου στο πλαίσιο μιας σύγχρονης οδύσσειας με οικολογικό όραμα: με στόχο την ανεύρεση καινοτόμων λύσεων για την υπερθέρμανση του πλανήτη και με όχημα το «Energy Observer», το πρώτο πλοίο που κινείται αποκλειστικά με ανανεώσιμες πηγές ενέργειας και υδρογόνο.\nΤο «πράσινο» καταμαράν, το οποίο πραγματοποιεί έναν περίπλου διάρκειας έξι ετών σε 50 χώρες, κάνοντας 101 στάσεις, φτάνει στην Αθήνα σήμερα και θα παραμείνει ελλιμενισμένο στη μαρίνα του Φλοίσβου μέχρι τις 23 Ιουνίου. Είναι η 18η στάση στο γύρο του κόσμου που ξεκίνησε τον Ιούλιο του 2017 από τον Πύργο του Αϊφελ στο Παρίσι.\nΟι δύο γάλλοι θαλασσοπόροι που έχουν τη σπίθα των ηρώων του Ιουλίου Βερν και την τεχνογνωσία του 21ου αιώνα μιλούν στα «ΝΕΑ» για το «Energy Observer» που διασχίζει τις θάλασσες σαν ένα πλωτό μέσο επικοινωνίας και ενημέρωσης. Οι αφηγήσεις τους φέρνουν στο νου εικόνες από ντοκιμαντέρ του Ζακ Ιβ Κουστό. Και δεν το αρνούνται. Μεγάλωσαν μαζί του.\n«Οπως ο Κουστό, συναντάμε όλους τους πρωτοπόρους του κόσμου για να σώσουμε τον πλανήτη. Είμαστε ένα πλοίο – εργαστήριο. Εχουμε μια σπουδαία ομάδα ειδικών για να βελτιώνουμε διαρκώς το πρότζεκτ. Και τα οκτώ άτομα του πληρώματος είμαστε από το Σεν Μαλό, τον τόπο των μεγάλων εξερευνητών. Η ιδέα γεννήθηκε πριν από έξι χρόνια και κατά τη διάρκεια όλων αυτών των ετών τη δουλεύουμε μαζί με τον Victorien Erussard» λέει στα «ΝΕΑ» ο αρχηγός της αποστολής Jérôme Delafosse.\nΚατά τον ελλιμενισμό του στην Αθήνα επί πέντε ημέρες, το πλήρωμα του «Energy Observer» θα κάνει επαφές μεταξύ άλλων και με πολιτικά πρόσωπα. Προτού ρίξουν άγκυρα στον Φλοίσβο, οι γάλλοι εξερευνητές περιπλανήθηκαν στο Αιγαίο και επισκέφτηκαν ελληνικά νησιά, μεταξύ των οποίων η Τήλος. «Εκεί συναντηθήκαμε με τους αρμόδιους φορείς και μιλήσαμε για τους κλιματικούς πρόσφυγες. Η Τήλος είναι το απόλυτο παράδειγμα στην Ευρώπη με τέλειες συνθήκες για να αποκτήσετε ενεργειακή ανεξαρτησία! Και στη Σάμο κάναμε ενδιαφέρουσες κουβέντες με την ΜΚΟ Αρχιπέλαγος που κάνει μεγάλο έργο» μας ενημερώνει ο Ζερόμ.\nΚαλύτερο μέλλον. «Θα πρέπει να αλλάξουμε τον τρόπο που εξερευνούμε τον πλανήτη. Παλιότερα εξερευνούσαμε για να κατακτήσουμε. Τώρα για να εξασφαλίσουμε ένα καλύτερο μέλλον. Θέλουμε να μοιραστούμε το όραμά μας: να εξαντλήσουμε την ενέργεια της φύσης δίχως να την καταχραστούμε ή να την καταστρέψουμε» αναφέρει ο Victorien Erussard, ιδρυτής και καπετάνιος του «Energy Observer».\nΚαι οι δύο θυμίζουν τους μεγάλους θαλασσοπόρους παλαιάς κοπής που άλλαξαν τη ροή της Ιστορίας. Ακτιβιστές οικολόγοι, πολέμιοι της αποικιοκρατίας, κατακτητές των βυθών που πραγματώνουν ένα παιδικό όνειρο: την προστασία των ωκεανών. Επιμένουν πως η Μεσόγειος είναι ένας τόπος – όχημα για να μετρήσουμε την επίδραση του ανθρώπου στο περιβάλλον.\nΕπιδιώκουν – επαναλαμβάνουν – μια οικολογική μετάβαση για έναν καλύτερο κόσμο, για μια νέα οικονομική ανάπτυξη. Μας ενημερώνουν πως έχουν ήδη επισκεφτεί οκτώ χώρες, έχουν κάνει 16 στάσεις, διανύοντας 7.072 μίλια. Εχουν ήδη ολοκληρώσει τον γύρο της Γαλλίας και σχεδόν της Μεσογείου. «Προτού φτάσουμε Ελλάδα ήμασταν Τυνησία, Κύπρο, Ισραήλ. Θα πάμε Ιταλία, Αλβανία, Μαυροβούνιο. Θέλουμε να κάνουμε τον γύρο του κόσμου. Το 2019 θα κάνουμε τον γύρο της Βόρειας Ευρώπης, το 2020 τον γύρο της Αμερικής, το 2021 τον γύρο της Ασίας και θα επιστρέψουμε στην Ευρώπη από τη Μέση Ανατολή. Στόχος του πλοίου είναι η απόλυτη αυτονομία. Δηλαδή να μην έχουμε κανένα κόστος» καταλήγει ο Ζερόμ.\n50 άτομα. Η ομάδα του «Energy Observer» αποτελείται από 50 άτομα: μηχανικοί, ρεπόρτερ, πλοηγοί, όλοι παθιασμένοι σε μια από τις πιο σπουδαίες αποστολές του 21ου αιώνα. Ο Victorien προτού κρατήσει το τιμόνι του ήταν αξιωματικός εμπορικής ναυτιλίας. Ο Ζερόμ είχε καταμετρήσει 20.000 ώρες κάτω από τη θάλασσα, 800 καταδύσεις με καρχαρίες και δυο μυθιστορήματα. Υπήρξε για 23 χρόνια εξερευνητής των ωκεανών, φωτογράφος μεγάλων αποστολών και κινηματογραφιστής. Ολοι τους μοιάζουν να βαδίζουν στα χνάρια του Κουστό, που συνέβαλε τα μέγιστα στον τομέα του ντοκιμαντέρ καθώς υπήρξε πρωτοπόρος στις υποθαλάσσιες λήψεις μεταξύ άλλων με το ιστορικό ωκεανογραφικό «Καλυψώ». Σαν να ενστερνίζονται απόλυτα το δόγμα του «αν θες να μελετήσεις τα ψάρια, πρέπει κι εσύ ο ίδιος να γίνεις ψάρι».\nΕτσι σε εικόνες θα αποτυπωθούν και οι συναντήσεις που θα κάνει το «Energy Observer» στο πλαίσιο της οικολογικής οδύσσειας ώστε να ολοκληρωθεί η σειρά ντοκιμαντέρ «Η οδύσσεια του μέλλοντος – L"Odyssée pour le futur», που θα μεταδώσει το Canal+ τον Οκτώβριο 2018, καθώς και της παραγωγής διαδικτυακής σειράς γύρω από συγκεκριμένες και εφαρμόσιμες λύσεις ως απόδειξη εφαρμογής των 17 σκοπών βιώσιμης ανάπτυξης που υιοθέτησε ο ΟΗΕ το 2015.\nΣκαρί του 1983\nΕνα παλιό σκάφος μεταμορφώθηκε σε φουτουριστικό πλοίο\nΤο εντυπωσιακό σκάφος κατασκευάστηκε στον Καναδά το 1983 από τον αρχιτέκτονα πλοίων Nigel Irens υπό την επίβλεψη του Mike Birch. Το μέγα καταμαράν αρχικά είχε μήκος 24,38 μέτρα, ωστόσο επιμηκύνθηκε τέσσερις φορές και σήμερα φτάνει τα 30,5 μέτρα σε μήκος και τα 12,80 μέτρα σε πλάτος! Ενα παλιό σκάφος μεταμορφώθηκε σε φουτουριστικό πλοίο χάρη στον συνδυασμό ανανεώσιμων πηγών ενέργειας και ενός συστήματος παραγωγής υδρογόνου χωρίς άνθρακα, από το νερό της θάλασσας.


«Η λεπτομέρεια έφερε το φιάσκο»: Ο αστείος λόγος που νέκρωσε η Αττική Οδός από τα χιόνια σε λίγα λεπτά - i-diakopes.gr\nby Τόνια Τζαφέρη 26-01-22 13:08\nΤόνια Τζαφέρη 26-01-22 13:08\nΑττική Οδός: Τι ακριβώς συνέβη και ήρθε η καταστροφή\nΚανείς δεν μπόρεσε να καταλάβει πως σε ένα τόσο σύντομο χρονικό διάστημα, τόσα χιλιάδες οχήματα εγκλωβίστηκαν σε μια οδό, αλλά και γιατί όσοι έβλεπαν τα γεγονότα δεν σταματούσαν την διαδρομή των αυτοκινήτων, προκειμένου να μην εγκλωβιστούν όλο και περισσότεροι…\nΕγκλωβισμένοι οδηγοί μέσα στα χιόνια, κυκλοφοριακό χάος και μια εισαγγελική παρέμβαση για το φιάσκο στην Αττική Οδό εν μέσω της κακοκαιρίας Ελπίς. Μέχρι σήμερα ο στρατός φτυαρίζει χιόνια στον κεντρικό οδικό άξονα για να απεγκλωβίσει αυτοκίνητα.\nΣε ανακοίνωση της η Αττική Οδός απέδωσε ευθύνες στις νταλίκες\nΣε ανακοίνωση της η Αττική Οδός απέδωσε ευθύνες στις νταλίκες που δίπλωσαν στη σύνδεση της σήραγγας Βριλησσίων με την Περιφερειακή Υμηττού και στην περιοχή του Γέρακα στο ρεύμα προς Ελευσίνα.\nΠηγές προσκείμενες στην εταιρεία που μίλησαν στο Capital.gr, επιρρίπτουν ευθύνες στην Πολιτική Προστασία που δεν απαγόρευσε την είσοδο των βαρέων οχημάτων στην Αττική Οδό. Όπως λένε χαρακτηριστικά νταλίκες και βαρέα οχήματα, που υπολογίζονται σε περίπου 5.000, εισήλθαν στην Αττική Οδό, αφού τους είχε απαγορευτεί νωρίτερα η κυκλοφορία στην Εθνική Οδό.\nΑναλυτικά όσα ανέφερε η Αττική Οδός σε χθεσινή ανακοίνωση\nΑΤΤΙΚΗ ΟΔΟΣΕΓΚΛΩΒΙΣΜΕΝΑ ΑΜΑΞΙΑΕΓΚΛΩΒΙΣΜΕΝΟΙ ΟΔΗΓΟΙΕΥΘΥΝΕΣΚΑΚΟΚΑΙΡΙΑΚΑΚΟΚΑΙΡΙΑ ΕΛΠΙΣΚΡΑΤΙΚΟΣ ΜΗΧΑΝΙΣΜΟΣ


«Meeting point» – D.N.A. … 26/7/2012 - MusicCorner.gr\nΑρχική MC3 «Meeting point» – D.N.A. … 26/7/2012\n«Meeting point» – D.N.A. … 26/7/2012\nΕίναι πέντε μουσικοί που ονειρεύονται, ταξιδεύουν και κυνηγούν αυτό που ζητούν, όπως οι ίδιοι εξομολογούνται στο νέο τους κομμάτι «Στιγμή». Πέντε νέοι μουσικοί, δυναμικοί, πολύ διαφορετικοί μεταξύ τους (το λένε οι ίδιοι), κι άκρως γοητευτικοί (το λέω εγώ)!\nΩς τραγουδοποιοί, οι D.N.A. νιώθουν την ανάγκη να μεταμορφώσουν τα μουσικά τους ερεθίσματα, δημιουργώντας κάτι αλλιώτικο, μη ειπωμένο. Αυτοπροσδιορίζονται ως νοσταλγοί των ροκ μελωδιών της δεκαετίας του ’90 κι επιδιώκουν να γεφυρώσουν με τη μουσική τους το χάσμα που υπάρχει ανάμεσα στο τότε και το τώρα. Πέντε διαφορετικές σκέψεις έρχονται να συνθέσουν ένα δυνατό ροκ, που είναι συνάμα πλούσιο σε σύγχρονες μελωδίες και στίχους βγαλμένους από όνειρα και καθημερινές ανησυχίες…\nMusic Corner: Τι σημαίνουν τα αρχικά D.N.A.; Ποιοι είναι οι D.N.A. και πώς φτιάχτηκαν;\nD.N.A.: Έχοντας στο μυαλό μας τα χαρακτηριστικά του DNA όπως είναι ευρέως γνωστά, τα συνδέσαμε με την μουσική μας παιδεία. Η χημεία ανάμεσα στα μέλη του συγκροτήματος και η μοναδικότητα του καθενός, φαίνεται πως μπορεί να παρομοιαστεί με τις ιδιότητες του DNA. Επειδή όμως δεν είμαστε γιατροί κρατήσαμε τις ιδιότητες του όρου και αλλάξαμε την σημασία του κάθε γράμματος. «De Novo Art» λοιπόν…!\nΤο συγκρότημα είναι πενταμελές. Ο Γιάννης στη φωνή, ο Μιχάλης στην κιθάρα, ο Πέτρος στο μπάσο, ο Αλέξανδρος στα πλήκτρα και ο Μίλτος στα τύμπανα. Μαζευτήκαμε για πρώτη φορά τον Δεκέμβριο του 2011. Μέσα από μια πολύωρη κουβέντα, αναλύσαμε τα πάθη μας, τα γούστα μας και τις εμμονές μας. Όταν βρεθήκαμε για πρώτη φορά όλοι μαζί μέσα στο στούντιο, μία λέξη μπορεί να χαρακτηρίσει το τι ζήσαμε για 2 ώρες… «Έκσταση»! Δημιουργήθηκε λοιπόν το συγκρότημα από την ανάγκη όλων μας για την παραγωγή νέων μουσικών ιδεών στο χώρο της ροκ καθώς και την απίστευτη όρεξη για ζωντανές εμφανίσεις.\nMusic Corner: Ποια «γονίδια» έχουν επηρεάσει το συγκρότημα σας;\nD.N.A.: Ειδοποιός διαφορά για την δημιουργία κάτι νέου ήταν μια όσο το δυνατόν ετερόκλητα ομοιογενής μπάντα. Διαφορετικές μουσικές επιρροές τις οποίες αποφασίσαμε να τις δέσουμε και να τις κάνουμε ένα. Δουλεύουμε πάρα πολύ τις ενορχηστρώσεις μας έτσι ώστε το «πάντρεμα» των διάφορων μελωδιών να ακούγεται στο αυτί σαν παιχνίδι συναισθημάτων.\nMusic Corner: Τι γεύση έχει η μουσική σας;\nD.N.A.: Θα χαρακτηρίζαμε τον ήχο μας σαν το σούσι.Το ωμό ψάρι ειναι το ωμό ροκ που πάντα όμως χρειάζεται την ατμόσφαιρα για να το απογειώσει, όπου στη περίπτωση του σούσι είναι η γλυκόξινη σάλτσα.\nMusic Corner: Πόσα χρόνια ενασχόλησης με τη μουσική μετράτε (μαζί αλλά κι ο καθένας ξεχωριστά) ;\nD.N.A.: Όλοι μας ασχολούμαστε με την μουσική από την παιδική μας ηλικία, δηλαδή πάνω από 15 χρόνια.\nMusic Corner: Είστε νέοι δημιουργοί σε ένα χώρο που σιγά σιγά καταρρέει. Πώς το βιώνετε? Είστε αισιόδοξοι;\nD.N.A.: Η ροκ μουσική δεν καταρρέει… Η μουσική είναι τρόπος έκφρασης και σύντροφος του ανθρώπου σε ποικίλες στιγμές της ζωής. Μέχρι τώρα έχουμε βιώσει απίστευτες στιγμές πάνω στην σκηνή. Είμαστε νέοι αλλά αγαπάμε αυτό που κάνουμε. Μέσα σε 6 μήνες κάναμε πάνω από 10 live εμφανίσεις, γράψαμε γύρω στα 15 τραγούδια, κερδίσαμε έναν μουσικό διαγωνισμό και συνεχίζουμε με τριπλάσιο πάθος και δύναμη…!\nD.N.A.: Αν και έχουμε δικά μας τραγούδια και αρκετά από αυτά τα ερμηνεύουμε στις ζωντανές εμφανίσεις μας, δισκογραφικά ακόμη δεν έχουμε κάνει κάποιο βήμα. Ο κόσμος μπορεί να ακούσει την δουλειά μας μέσα από το internet και προς το παρόν αυτός ο τρόπος προώθησης μας αρέσει πολύ.\nMusic Corner: Έχετε πρότυπα; Μουσικά κι όχι μόνο; Υπάρχουν καλλιτέχνες με τους οποίους θα θέλατε να συνεργαστείτε σύντομα;\nD.N.A.: Όλοι οι άνθρωποι έχουν πρότυπα. Θα μπορούσαμε να μιλάμε ώρες για τα πρότυπά μας. Το κύριο χαρακτηριστικό όλων όμως είναι το πάθος. Πάθος για την επίτευξη ενός στόχου, για την ανακάλυψη του αγνώστου και για την δημιουργία κάτι μοναδικού. Βεβαίως και υπάρχουν πάρα πολλοί καλλιτέχνες στην Ελλάδα με τους οποίους θα θέλαμε να συνεργαστούμε. Είτε για την δημιουργία ενός ακόμη ξεχωριστού ήχου, είτε για κοινές ζωντανές εμφανίσεις.\nMusic Corner: Το πιο τρελό σας όνειρο σαν μπάντα ποιο είναι;\nD.N.A.: Συναυλία σε κατάμεστο στάδιο και ο κόσμος να τραγουδάει… «Θέλω να ζήσω την στιγμή…» !\nMusic Corner: Ποιοι λόγοι λειτούργησαν ως κίνητρο για την ενασχόληση σας με την τέχνη;\nD.N.A.: Να μοιραστούμε με τον υπόλοιπο κόσμο τον τρόπο με τον οποίο βλέπουμε εμείς την ζωή…\nMusic Corner: Πού και πότε μπορούμε να σας δούμε live;\nD.N.A.: Προς το παρόν δεν έχουμε προγραμματίσει κάποιο live. Σίγουρα όμως θα ξεκινήσουμε τις ζωντανές μας εμφανίσεις στις διάφορες μουσικές σκηνές της Αθήνας από τέλη Σεπτεμβρίου. Όλες τις ημερομηνίες και τις πληροφορίες θα τις βρείτε στην ιστοσελίδα μας www.dnatheband.gr.\nΟι D.N.A. είναι:\nΦωνητικά: Γιάννης Κάββαλος\nΚιθάρα: Μιχάλης Κάρλος\nΜπάσο: Πέτρος Βένιος\nΠλήκτρα: Αλέξανδρος Τσαντώνης\nΤύμπανα: Μίλτος Καρποδίνης


Ιδού κι ένας που σταμάτησε να είναι.. ευγενικός με τον παρανοϊκό Ερντογάν! Βίλντερς: “Διώξτε την Τουρκία με κλωτσιές από το ΝΑΤΟ” - Hellas-Now\nΟ τούρκος πρόεδρος Ρετζέπ Ταγίπ Ερντογάν προσέφυγε στις τουρκικές αρχές εναντίον του ολλανδού ακροδεξιού ηγέτη Γκέερτ Βίλντερς υποστηρίζοντας πως τον προσέβαλε στα μέσα κοινωνικής δικτύωσης.\nΑυτό μετέδωσε σήμερα το κρατικό τουρκικό πρακτορείο ειδήσεων Anadolu. Ο Γκεερτ Βίλντερς είναι ένας από τους πιο γνωστούς ακροδεξιούς στην Ευρώπη και την τελευταία δεκαετία έχει συμβάλει σημαντικά στη διαμόρφωση της συζήτησης για τη μετανάστευση στην Ολλανδία, αν και ουδέποτε συμμετείχε στην κυβέρνηση.\nΔικηγόροι του Ερντογάν κατέθεσαν αγωγή στην εισαγγελία της Άγκυρας, υποστηρίζοντας πως τα τουρκικά δικαστήρια έχουν δικαιοδοσία στην υπόθεση αυτή επειδή οι προσβολές απευθύνονταν στον πρόεδρο της Τουρκίας, μετέδωσε το Anadolu, επικαλούμενο το έγγραφο που κατατέθηκε από τους δικηγόρους. «Παρόλο που το έγκλημα διαπράχθηκε απ’ ευθείας εναντίον του προσώπου που βρίσκεται στον προεδρικό θώκο, η αξία που παραβιάζεται είναι η δομή πολιτικής διακυβέρνησης του κράτους», υποστηρίζουν οι δικηγόροι, σύμφωνα με το Anadolu.\nΟι ίδιοι υποστηρίζουν ότι τα σχόλια του Βίλντερς δεν μπορεί να θεωρηθούν ελευθερία έκφρασης και ότι ο Βίλντερς στοχοθέτησε «την τιμή, την αξιοπρέπεια, τον χαρακτήρα και τη φήμη» του Ερντογάν. Εξάλλου ο Ντεβλέτ Μπαχτσελί, ο επικεφαλής του Κόμματος Εθνικιστικού Κινήματος και σύμμαχος του Ερντογάν, υποστήριξε σήμερα πως ο Βίλντερς έχει «σκοτεινούς δεσμούς» με τρομοκρατικές οργανώσεις. «Ο έκφυλος ηγέτης του Κόμματος Ελευθερίας έπεσε τόσο χαμηλά που έφτασε να αποκαλεί τον πρόεδρό μας τρομοκράτη. Έχει δείξει ποιός είναι αληθινά ο τρομοκράτης, ο φασίστας και ο βάρβαρος», δήλωσε ο Μπαχτσελί σε ομιλία του προς την κοινοβουλευτική ομάδα του κόμματός του.


Φρίκη στο Ηράκλειο: 41χρονος ασέλγησε σε 44χρονη με νοητική υστέρηση | Documento\nΔιαβάζετε: ΦΡΙΚΗ ΣΤΟ ΗΡΑΚΛΕΙΟ: 41ΧΡΟΝΟΣ ΑΣΕΛΓΗΣΕ ΣΕ 44ΧΡΟΝΗ ΜΕ ΝΟΗΤΙΚΗ ΥΣΤΕΡΗΣΗ\n11.12.2018 | 09:49\nΣυγκλονισμένη είναι η κλειστή κοινωνία χωριού στον νομό Ηρακλείου μετά την καταγγελία για βιασμό μιας γυναίκας με νοητική υστέρηση.\nΜάλιστα, η καταγγελία στην Αστυνομία έγινε από στενό συγγενικό πρόσωπο της κοπέλας, ενώ και η ίδια όταν κλήθηκε για να καταθέσει στο Αστυνομικό Τμήμα της περιοχής της, επιβεβαίωσε τα όσα ανέφερε η αρχική καταγγελία.\nΤο περιστατικό σημειώθηκε την περασμένη Πέμπτη το πρωί.Σύμφωνα με την εφημερίδα ΠΑΤΡΙΣ η 44χρονη ήταν στο σπίτι μόνη της. Όπως κατήγγειλε συγγενικό πρόσωπο της, ο άγνωστος «Κωστής» εκμεταλλεύτηκε το γεγονός ότι η 44χρονη ήταν μόνη στο σπίτι και ότι πρόκειται για άτομο με νοητική υστέρηση. Έτσι, την οδήγησε σε κοντινή αγροτική περιοχή, «όπου συνευρεθήκαν ερωτικά χωρίς τη θέλησή της και χωρίς να ασκηθεί βία από τον δράστη», όπως χαρακτηριστικά είπε ο 55χρονος στους άνδρες της Αστυνομίας.\nΑστυνομικοί αναζήτησαν και βρήκαν την 44χρονη, η οποία κατέθεσε και επιβεβαίωσε όσα είχε πει προηγουμένως ο συγγενής της,χωρίς όμως «να είναι σε θέση να αντιληφθεί τη σοβαρότητα του γεγονότος», όπως αναφέρεται χαρακτηριστικά στη δικογραφία.\nΑπό τις περιγραφές που έκανε ο 55χρονος οι αστυνομικοί οδηγήθηκαν στην ταυτότητα του φερόμενου ως δράστη. Πρόκειται για έναν άνδρα ηλικίας 41 ετών. Όπως είπαν στην «Π» αστυνομικοί, «ο κατηγορούμενος έχει πλούσιο φάκελο στην Αστυνομία. Κατά το παρελθόν έχει απασχολήσει πολλές φορές την ΕΛ.ΑΣ και τη Δικαιοσύνη κυρίως για υποθέσεις κλοπών».


Κυπριακό - Μακάριος Δρουσιώτης: Από την ΠΓΔ της Μακεδονίας στην «ΤΔΒΚ»\n1. Το Ευρωπαϊκό Δικαστήριο Δικαιωμάτων του Ανθρώπου (ΕΔΔΑ) απέρριψε ένσταση της κυβέρνησης της Κύπρου στην απόφασή του να διορίσει δύο Τουρκοκύπριους δικαστές.\n2. Το ΕΔΔΑ τείνει να αποδεχτεί ως νόμιμη πράξη την ανταλλαγή περιουσιών μεταξύ Ελληνοκυπρίων και Τουρκοκυπρίων και κατ’ επέκταση να δώσει νομική υπόσταση στην Επιτροπή Περιουσιών του ψευδοκράτους.\n3. Η «ΤΔΒΚ» συνήψε συμφωνία με τη Συρία για την ακτοπλοϊκή σύνδεση της Αμμοχώστου με τη Λαττάκεια.\n4. Η Ευρωπαϊκή Επιτροπή στην ετήσια έκθεσή της για τον κανονισμό της «πράσινης γραμμής» εγείρει πρόβλημα λαθρομετανάστευσης και ζητεί περισσότερη αστυνόμευση. Δηλαδή, να καταστεί η γραμμή «Αττίλα» ντε φάκτο σκληρό σύνορο της Ευρώπης.\n5. Ο λεγόμενος υπουργός Εξωτερικών του ψευδοκράτους Τουργκάι Αβτζί μοίρασε υπηκοότητες του ψευδοκράτους σε Ιταλούς πολιτευτές σε τελετή που έγινε στο ιταλικό Κοινοβούλιο, ενώ συναντήθηκε με την Ιταλίδα υπουργό, αρμόδια για τις ευρωπαϊκές υποθέσεις Εμα Μπονίνο.\n6. Τουρκοκύπριοι συμμετέχουν για πρώτη φορά σε διάσκεψη του Οργανισμού για την Ασφάλεια και τη Συνεργασία στην Ευρώπη (ΟΑΣΕ) στη Βαρσοβία. Θα μιλήσουν για παραβιάσεις ανθρωπίνων δικαιωμάτων στα κατεχόμενα, μεταξύ των οποίων και η διεθνής απομόνωση του ψευδοκράτους.\n7. Η Σουηδία οργανώνει άτυπη διάσκεψη για το Κυπριακό στο περιθώριο της Γενικής Συνέλευσης χωρίς τη συμμετοχή της Ελλάδας, της Κύπρου και της Τουρκίας και αγνοώντας τις προτροπές της Λευκωσίας να τη ματαιώσει.\n8. Ο γενικός γραμματέας των Η.Ε. Μπαν Κι Μουν συναντήθηκε για 15 λεπτά με τον πρόεδρο Παπαδόπουλο στο περιθώριο της Γενικής Συνέλευσης και για αντιστάθμισμα απηύθυνε πρόσκληση στον Ταλάτ να τον επισκεφθεί στη Νέα Υόρκη, στις 14 Οκτωβρίου.\n9. Η κυβέρνηση της Κύπρου βρήκε μηδενική ανταπόκριση από τις Βρυξέλλες στα διαβήματά της για την επίσκεψη και τις δηλώσεις του προέδρου της Τουρκίας Αμπντουλάχ Γκιουλ στην κατεχόμενη Κύπρο.\n10. Τα μεγάλα κράτη-μέλη της Ε.Ε. υποχρέωσαν τη Λευκωσία να αποσύρει πρόσκληση που είχε απευθύνει στους «26» να εκπροσωπηθούν στην παρέλαση της 1ης Οκτωβρίου με στρατιωτικά αγήματα, επικαλούμενη την έκρυθμη κατάσταση που επικρατεί στην Κύπρο.


Smart Living: Ο νέος τρόπος ζωής!\nΤο σπίτι μου23 Ιουλίου 2021\nΠλέον η τεχνολογία προσφέρει οικονομικές λύσεις για τον καθένα και μας βοηθά να ζούμε σε ένα σπίτι με περισσότερες ανέσεις από ποτέ, χαμηλότερο αποτύπωμα άνθρακα και φυσικά τον απόλυτο έλεγχο στο περιβάλλον. Όπως κατάλαβες, όλα αυτά είναι τα πλεονεκτήματα του smart living, που σε βοηθάει να ζεις σε ένα σπίτι πιο φιλικό, πιο ξεκούραστο και πιο οικολογικό από ποτέ.\nΜάθε τις αρχές του νέου τρόπου ζωής και εφάρμοσέ τες άμεσα!\nΠοιες συσκευές χρειάζομαι;\nΣίγουρα ένα inverter κλιματιστικό το οποίο προσφέρει οικονομία λόγω ενεργειακής κλάσης και μπορείς να το ενεργοποιείς από οποιοδήποτε σημείο μέσω του Internet, ώστε να βρίσκεις τον χώρο σου στις κατάλληλες συνθήκες. Ο αφυγραντήρας είναι μία άλλη πολύ καλή επιλογή, μιας και στην Ελλάδα πολλά σπίτια έχουν υγρασία. Η συγκεκριμένη συσκευή τραβάει την περίσσια υγρασία, ενώ αν έχει και τη λειτουργία ιονιστή, απολυμαίνει τον αέρα εξασφαλίζοντας ένα απόλυτα καθαρό περιβάλλον.\nΜία άλλη λύση είναι ο ελεγχόμενος φωτισμός. Πρόκειται για φωτιστικά που αυξομειώνουν την ένταση του φωτός, ώστε να νιώθεις άνετα κάθε στιγμή. Πολλά από αυτά σβήνουν και αυτόματα.\nΑυτό εξαρτάται από τι πρόκειται να αγοράσεις και ποιες λειτουργίες θες να προσφέρει. Μπορείς να βρεις πλήθος οικιακών συσκευών που κάνουν τη ζωή σου πιο εύκολη, οι οποίες είναι αρκετά οικονομικές και ιδιαίτερα αξιόπιστες. Το να ζεις «έξυπνα» προϋποθέτει να κάνεις και έξυπνες επιλογές ως καταναλωτής.\nΈνα άλλο κεφάλαιο του smart living είναι η προστασία και η ασφάλεια. Μην ξεχνάς πως ο προσωπικός χώρος σου είναι ιδιαίτερα σημαντικός. Έτσι συστήματα, όπως κάμερες που σου παρέχουν real-time εικόνα στο smartphone σου, έξυπνοι συναγερμοί και πόρτες ασφαλείας, εντάσσονται στο κομμάτι του smart living.\nΠρόκειται για λύσεις που εξασφαλίζουν πως το σπίτι σου δε θα γίνει στόχος, αλλά και σε κάνουν να νιώθεις ασφάλεια, ένα αίσθημα που σχετίζεται άμεσα με τη χαρά, την ικανοποίηση και την ποιότητα ζωής.\nΌμως πέρα από τις συσκευές, μέρος του smart living είναι και η ασφάλιση. Τώρα που γνωρίζεις πόσο σημαντικό είναι το σπίτι σου, πρέπει να λαμβάνεις όλα τα κατάλληλα μέτρα, ώστε να το προστατεύεις εξωτερικά και εσωτερικά. Δες τα προγράμματα ασφάλισης κατοικίας και περιεχομένου της Anytime και κάνε το καλύτερο και πιο έξυπνο deal!


Ωραίες ατάκες που θα σου πει στα πρώτα ραντεβού αλλά είναι… δηλητηριώδεις! - Melbeing.gr\nΞέρω… έχεις βαρεθεί να ακούς τα ίδια και τα ίδια κομπλιμέντα όταν βγαίνεις με κάποιον… Ιδίως αν είναι και στα πρώτα ραντεβού, τότε είναι που ξενερώνεις εντελώς! Και να που βγαίνεις με τον τύπο που σου έκανε επιτέλους το περιβόητο «κλικ». Και η ώρα περνάει και δεν έχει πει τίποτα τετριμμένο για τα μάτια, τα χαμόγελο ή… άλλα σημεία του σώματός σου (αν ανήκε στους πιο τολμηρούς). Και ξαφνικά πετάει την ατάκα, που με την πρώτη ματιά μοιάζει ουσιώδης… Κι όμως αν την αναλύσεις, μόνο κομπλιμέντο δεν είναι! Μπερδεύτηκες; Ρίξε μια ματιά παρακάτω και θα καταλάβεις! Αν ακούσεις αυτά τα κομπλιμέντα όταν είστε στις πρώτες μέρες τις γνωριμίας σας και πριν κάνετε σχέση κράτα μικρό καλάθι… γιατί είναι πολύ πιθανό να κρύβουν άλλο μήνυμα από αυτό που φαίνεται στο άκουσμά τους.\nΜακάρι να ήταν όλες οι γυναίκες σαν κι εσένα\nΜπορεί να στο πει σε ένα από τα πρώτα ραντεβού ή στο τηλέφωνο πριν κλείσετε για καληνύχτα. Είναι εκεί που είστε στη φάση που έχει αρχίσει να σε γνωρίζει και διαπιστώνει ότι είσαι καλός χαρακτήρας, γλυκιά, καλόβολη, δεν του γκρινιάζεις, αυτό που λέμε «καλό παιδί». Και σου πετάει αυτή την ατάκα και αρχικά χαίρεσαι γιατί το παίρνεις σαν δείγμα θαυμασμού για την προσωπικότητά σου, ότι σε έχει ξεχωρίσει. Όμως τι πραγματικά σου λέει πίσω από αυτό; Ότι είναι καμένος από έρωτα με μια που του έκανε τη ζωή πατίνι και πολύ πιθανόν, είναι ακόμη κολλημένος μαζί της. Γιατί αν τον ένοιαζες εσύ δεν θα τον ενδιέφερε να είναι όλες οι άλλες σαν εσένα, αλλά θα του έφτανε που είσαι ΕΣΥ έτσι. Αυτό που λέει κρύβει ένα παράπονο του στυλ «κρίμα που είσαι εσύ τόσο καλή και δεν είναι ΕΚΕΙΝΗ». Γιατί σε συγκρίνει μαζί της, βλέπει ότι είσαι πολύ καλύτερή της και… στενοχωριέται γιατί συνεχίζει να θέλει αυτή -που είναι «κακιά»- κι όχι εσένα που είσαι «καλή»…\nΠετάς από τη χαρά σου, μόλις σου είπε πως νιώθει σαν να σε ξέρει μια ζωή, άρα εννοεί πως έχετε μια επαφή σπάνια και καρμική. Δεν μου είναι εύκολο που πρέπει… να σε προσγειώσω απότομα, άλλα συγκράτησε τη χαρά σου… Όταν ένας άντρας σου λέει κάτι τέτοιο, με άλλα λόγια εννοεί ότι του θυμίζεις τον κολλητό του τον Γιάννη που είναι φίλοι από 9 χρονών! Αν ένιωθε το παραμικρό πάθος για σένα δεν θα ένιωθε τόσο άνετα στη αρχή της γνωριμίας σας. Γιατί όταν είσαι ερωτευμένος «ψιλοκομπλάρεις» και φοβάσαι μήπως πεις ή κάνεις κάτι που θα φανεί στον άλλο περίεργο ή μήπως κάτι στο χαρακτήρα και τη συμπεριφορά σου δεν του αρέσει και -χωρίς να το θέλεις- καταπνίγεις τις πολύ αυθόρμητες αντιδράσεις σου. Αν σου φέρεται από την αρχή σαν να «τα λέτε» 15-20 χρόνια, μην ελπίζεις ότι υπάρχει μαγεία ανάμεσά σας… Εσύ νομίζεις ότι σκάνε γύρω σου «πυροτεχνήματα» λόγω του έρωτά σας αλλά αυτό που ακούγεται είναι απλώς τα ηχηρά του γέλια την ώρα που μόλις σου είπε άλλο ένα ανέκδοτο για ξανθιές με πλούσιο μπούστο, για να σπάσετε πλάκα…\nΚαι μ’ αυτή την ατάκα είσαι έτοιμη να πεις στον εαυτό σου «μπράβο κοπελάρα μου, τον εντυπωσίασες και σε θεωρεί διαφορετική και ξεχωριστή!». Για ανάλυσέ το όμως λιγάκι… «απ’ ό,τι περίμενε;» Δηλαδή τί ακριβώς εικόνα είχε σχηματίσει για σένα αρχικά; Σκέψου λίγο τι ακριβώς λέγατε πριν σου το πει αυτό. Μήπως μόλις του είχες εκστομίσει ότι δεν έχεις κάνει ποτέ «one night stand», ότι δεν προχωράς με κάποιον αν δεν έχετε σχέση ή ότι δεν συγχωρείς την απιστία και θέλεις ο άλλος δίπλα σου να είναι μονογαμικός όπως εσύ; Aν είχατε κάποια συζήτηση τέτοιου είδους, τότε να ξέρεις πως μάλλον του… «τη χάλασες» του ανθρώπου! Αλλιώς τα είχε φανταστεί το παιδί, πίστευε ότι θα ήταν πιο εύκολα τα πράγματα μαζί σου… Το πιθανότερο είναι να ήθελε μια free σχέση χωρίς δεσμεύσεις ή να έχει κάποια άλλη και να νόμιζε ότι είσαι διαθέσιμη για παιχνιδάκια χωρίς να σε απασχολεί το relationship status του… Αλλά μόλις διαπίστωσε ότι λάθος πόρτα χτύπησε και μάλλον το τηλέφωνό σου δεν θα ξαναχτυπήσει με τον αριθμό του στην οθόνη!\nΊσως οι παραπάνω εξομολογήσεις μετά από χρόνια σχέσεις ή με ένα δαχτυλίδι στο χέρι την ώρα που σου κάνει πρόταση γάμου, να σημαίνουν κάτι τελείως διαφορετικό, όμως στην δεδομένη χρονική στιγμή, σπάνια έχουν θετικό νόημα. Γι’ αυτό ζύγισε καλά τη συμπεριφορά του και πρόσεξε το ύφος του όταν σου λέει κάποια -φαινομενικά- κομπλιμέντα… Γιατί πολλές φορές απορείς που ο τύπος εξαφανίστηκε μετά από δυο-τρία ραντεβού αλλά δεν έχεις προσέξει ότι το μήνυμα στο είχε στείλει… Ναι, εκείνη τη στιγμή που ήσουν πολύ απασχολημένη για να το αντιληφθείς επειδή προσπαθούσες να κρύψεις τον ενθουσιασμό σου για το ξεχωριστό κομπλιμέντο που μόλις σου είχε κάνει…\nRelated Itemsατάκεςπρώτο ραντεβούσχέσηψυχολογια\n← Previous Story Λερώθηκες με κρασί; Να πώς θα εξαφανιστεί ο λεκές!\nNext Story → Έρευνα: Να γιατί δεν πρέπει να »σερφάρετε» με το κινητό σας τη νύχτα!


5 σημάδια που δείχνουν ότι είστε ζευγάρι - Η ΓΝΩΜΗ ΤΟΥ ΕΡΓΕΝΗ\n5 σημάδια που δείχνουν ότι είστε ζευγάρι\nAskmen Greece > Σχέσεις & Sex > Η ΓΝΩΜΗ ΤΟΥ ΕΡΓΕΝΗ > 5 σημάδια που δείχνουν ότι είστε ζευγάρι\nΓια να μην νομίζει ο καθένας ότι θέλει.\nΤα συχνά ραντεβού μεταξύ σας δεν πιστοποιούν απαραίτητα ότι είστε και ζευγάρι. Οι παρακάτω άτυποι κανόνες, αποδεικνύουν ότι δεν αποτελείς μια σύντομη περιπέτεια στη ζωή της.\nΦτιάχνετε το πρόγραμμα σας μαζί\nΕίνα ένα από τα πρώτα πράγματα που συμβαίνει στις νέες γνωριμίες και, κατά συνέπεια, στους νέους έρωτες. Ξέρεις τις ώρες εργασίας της, εκείνη μαθαίνει τις δικές σου και προσπαθείτε να συντονιστείτε. Αν και ξεκινήσατε με τα κλασικά πράγματα που κάνει ένα νέο ζευγάρι (π.χ. αρκετά ραντεβού για ποτό και φαγητό), τώρα έχετε αρχίσει να βάζετε στο πρόγραμμα και τα Σαββατοκύριακα. Και αυτό, δεν το κάνεις εύκολα με μια γυναίκα που δεν σε ενδιαφέρει το τι έχεις μαζί της.\nΕμφανίζεστε μαζί στα social media\nΤο να ποστάρεις φωτογραφίες με φίλες σου δεν είναι κάτι ασυνήθιστο. Τα πράγματα αλλάζουν ωστόσο, όταν αρχίζεις και το κάνεις με κάποια συγκεκριμένη γυναίκα σε πολύ τακτικά χρονικά διαστήματα. Αν μάλιστα οι φωτογραφίες συνοδεύονται και από ερωτικά φιλιά, είναι ένας εναλλακτικός τρόπος για να δείξεις στους φίλους σου (και εκείνη αντίστοιχα στους δικούς της) ότι είσαι «πιασμένος». Ακόμη και αν δεν έχεις αλλάξει την κατάσταση της σχέσης σου στο Facebook, είναι εύκολο να μάθει κάποιος αν πράγματι είστε μαζί ή όχι. Και θέλει κότσια να μην διστάζεις να το δείξεις.\nΈχεις γνωρίσει την οικογένεια της\nΕίναι ένας άγραφος κανόνας που κάθε άντρας οφείλει να γνωρίζει: όταν μια γυναίκα τού γνωρίζει τους γονείς της και ειδικά τον πατέρα της, δεν τον βλέπει σαν μια απλή περιπέτεια. Βέβαια, το να γνωρίζει κάποιος τους γονείς της, δεν σημαίνει απαραίτητα ότι αναμένονται σύντομα επισημοποιήσεις. Είναι όμως μια κίνηση που δείχνει ότι μετράει στη ζωή της.\nΜετράτε ήδη ένα καβγά\nΟι περισσότεροι τείνουν να πιστεύουν πως οι καβγάδες δεν έχουν χώρο ανάμεσα στα «μέλια» των πρώτων ημερών. Όμως σε μια ουσιαστική σχέση, όπου δύο άνθρωποι δεν υποκρίνονται και θέλουν να προσπαθήσουν να την κάνουν να «δουλέψει», είναι έτοιμοι να μιλήσουν για όσα τους αρέσουν, αλλά και γι' αυτά στα οποία διαφωνούν. Όταν η διαφωνία μπαίνει ανάμεσα σε δύο δυναμικούς και σοβαρούς ανθρώπους, ο καβγάς είναι κάτι που δεν αποφεύγεται. Αλλά αυτό ακριβώς, κάνει και τη σχέση ουσιαστική. Η επιθυμία δύο ανθρώπων να λύσουν τις διαφορές χωρίς να γυρίσουν το κεφάλι τους από την άλλη.\nΈχετε ήδη κάνει κουβέντα για τη σχέση σας\nΔεν υπάρχει τίποτα χειρότερο από το να δώσεις ψεύτικες ελπίδες σε κάποιον. Και τούμπαλιν. Προτού λοιπόν ξεκινήσουν οι επίσημες ανακοινώσεις για τη σχέση σας, προηγείται ένας βασικός κανόνας: να συμφωνήσετε ότι όντως έχετε σχέση. Πως δεν υπάρχουν τρίτοι ανάμεσα σας, πως δεν πρόκειται για μια εφήμερη κατάσταση και, πάνω από όλα, ότι είστε πρόθυμοι να δοκιμάσετε. Η σχέση μπορεί να έχει δεσμευτικό χαρακτήρα, αλλά προσφέρει σπάνιες και όμορφες στιγμές. Αυτό που χρειάζεται, είναι μια ώριμη κουβέντα για το που πηγαίνει το στόρι...


Διώρυγα Σουέζ: Τη διάνοιξαν πριν από 150 χρόνια Αιγύπτιοι αγρότες, έγινε σύμβολο εθνικής ανεξαρτησίας | Hellasjournal.com\nΕυρώπηΜέση ΑνατολήΑίγυπτοςΆμπντελ Φάταχ αλ Σίσιδιώρυγα ΣουέζΝείλος\nΔιώρυγα Σουέζ: Τη διάνοιξαν πριν από 150 χρόνια Αιγύπτιοι αγρότες, έγινε σύμβολο εθνικής ανεξαρτησίας\nΣε μία προσπάθεια να διπλασιάσει την απόδοση της διώρυγας, αλλά και τα κρατικά έσοδα από τη χρήση της, ο σημερινός πρόεδρος της Αιγύπτου Αμπντέλ Φατάχ Αλ Σίσι αποφάσισε να τη διαπλατύνει. Photo via el.wikipedia.org\nΠώς προέκυψε η “κρίση του Σουέζ”;\nΓια πολλά χρόνια ο Νάσερ ζητούσε από τις ΗΠΑ να του χορηγήσουν δάνεια για την κατασκευή υδροηλεκτρικού φράγματος στο Ασουάν, ένα δημόσιο έργο που θα συγκρατούσε τα νερά του ποταμού Νείλου, αλλάζοντας την όψη της Αιγύπτου. Ωστόσο ο Αμερικανός πρόεδρος Ντουάιτ Αιζενχάουερ δίσταζε να ικανοποιήσει το αίτημα, καθώς, σε εποχές ψυχρού πολέμου, ανησυχούσε για μία πιθανή προσχώρηση του Άσαντ στο «στρατόπεδο» των Σοβιετικών.\nΟ Τόμας Ντέμελχουμπερ, καθηγητής Πολιτικών Επιστημών στο πανεπιστήμιο του Ερλάνγκεν, εκτιμά ότι η εθνικοποίηση της διώρυγας μπορεί να έγινε για οικονομικούς λόγους, αλλά είχε και ευρύτερη πολιτική σημασία.\nΚαι αυτό γιατί, όπως επισημαίνει, «εδώ και 150 χρόνια, η Διώρυγα του Σουέζ αποτελεί για την Αίγυπτο εθνικό σύμβολο που απεικονίζει τις δυνατότητες του έθνους. Τη διάνοιξαν Αιγύπτιοι αγρότες για να εξελιχθεί σε σύμβολο εθνικής και κρατικής ανεξαρτησίας, αυτό υπογραμμίζει και η εθνικοποίηση του 1956». Άλλωστε η εθνικοποίηση της διώρυγας εξέφραζε πλήρως το κίνημα του αραβικού εθνικισμού, το οποίο ο Νάσερ εκπροσωπούσε και εκθείαζε. «Ο αραβικός εθνικισμός πηγάζει από τα αισθήματα των Αράβων, από τις καρδιές των Αράβων, οι οποίοι θέλουν να ζήσουν με αξιοπρέπεια και ανεξαρτησία» έλεγε ο ίδιος. «Ο αραβικός εθνικισμός είναι το σχέδιο του κάθε Άραβα. Εάν αυτό αγνοηθεί, δεν βλέπω πώς μπορούν να επιλυθούν τα προβλήματα…»\nΤην ιδέα για μία διώρυγα που θα συνδέει τη Μεσόγειο με την Ερυθρά Θάλασσα είχαν πρώτοι οι Οθωμανοί τον 16ο αιώνα, αλλά το σχέδιο εγκαταλείφθηκε, γιατί προφανώς κρίθηκε τεχνικά ανέφικτο. Γάλλοι μηχανικοί που συνόδευαν τον Ναπολέοντα στην εκστρατεία της Αιγύπτου έκαναν τις δικές τους μελέτες, αλλά κατέληξαν στο συμπέρασμα ότι το έργο δεν μπορεί να υλοποιηθεί.\nΤο ίδιο πίστευαν και οι Βρετανοί. Όπως επισημαίνει ο πολιτικός επιστήμων Τόμας Ντέλεχουμπερ «τον 19ο αιώνα ο Γάλλος μηχανικός Φερντινάρντ ντε Λεσέψ ήταν εκείνος που υλοποίησε το σχέδιο. Για τους Βρετανούς η μεγάλη αλλαγή ήρθε με τις τεχνολογικές καινοτομίες της εποχής και τα πλοία που κινούνταν με ατμομηχανή. Με τα εγκαίνια της διώρυγας το 1869 το δρομολόγιο για την Ινδία μειώθηκε δραστικά και η Αίγυπτος αποτέλεσε κόμβο σε ένα διεθνές δίκτυο εμπορικών δρόμων».\nΧιλιάδες εργάτες από όλη την Ευρώπη εργάστηκαν για τη διάνοιξη, αλλά και πάλι έλειπαν εργατικά χέρια. Ο αντιβασιλέας της Αιγύπτου υποχρέωσε σε καταναγκαστική εργασία περισσότερους από 25.000 ντόπιους εργάτες, προκειμένου να ολοκληρωθεί το έργο. O οικισμός στην είσοδο της διώρυγας, το Πορτ Σαίντ, εξελίχθηκε σε ολόκληρη πόλη με διεθνή χαρακτήρα.\nΌπως έγραφε η Γαλλίδα Ναρσίς Μπερζέρ, που επισκέφθηκε την περιοχή το 1861 μετά από πρόσκληση του Λεσέψ, «διέμεναν εκεί 1023 Ευρωπαίοι και 1578 Άραβες, άνοιγαν εστιατόρια, καφέ και ραφεία». Βρετανός περιηγητής σημείωνε από την πλευρά του ότι το Πορτ Σαίντ δεν ελκύει μόνον αξιότιμους τζένλεμεν, αλλά αντιθέτως συγκεντρώνει «κάθε είδους αμαρτία από Ανατολή και Δύση». Τελικά ο «μεγάλος αυτοκινητόδρομος της Βρετανικής Αυτοκρατορίας», όπως ονομάστηκε η διώρυγα του Σουέζ, μείωσε την απόσταση Λονδίνου-Βομβάης από τα 19.855 στα 11.593 χιλιόμετρα, διευκολύνοντας τη ναυσιπλοΐα από και προς την Ασία: το 1870 διέσχισαν τη διώρυγα μόλις 486 πλοία με 26.758 επιβάτες, ενώ το 1913 είχαν διέλθει 5.085 πλοία, μεταφέροντας 234.320 επιβάτες. «Η χώρα μου δεν είναι πια κομμάτι της Αφρικής, έγινε μέρος της Ευρώπης», έλεγε ο αντιβασιλέας της Αιγύπτου Ισμαήλ Πασά στα εγκαίνια του μεγάλου έργου στις 17 Νοεμβρίου 1869.


Του δείχνουν την... έξοδο | Onsports.gr\nhome ΠοδόσφαιροΕυρώπηΑγγλίαΤου δείχνουν την... έξοδο Κοινοποιήστε\nΤου δείχνουν την... έξοδο Συντάκτης: Θοδωρής Πραμαγκιούλης\nΔημοσίευση: Κυριακή, 20 Μαρτίου 2011 13.29\nΑβέβαιο είναι το μέλλον του Ζεράρ Ουγιέ στην Άστον Βίλα.\tΜετά από την ήττα από τη Γουλβς, οι «χωριάτες» μπαίνουν σε περιπέτειες, όσον αναφορά την παραμονή τους στην Priemer League και ο Γάλλος προπονητής έχει να αντιμετωπίσει την οργή των φιλάθλων. Πιο συγκεκριμένα, οι φίλοι της Βίλα, μετά το τελευταίο σφύριγμα, φώναζαν «We want Houllier out», ενώ δυσμενή σχόλια προκάλεσε και η αντικατάσταση του Μαρκ Άλμπρινγκτον.\n«Ξέρω τι κάνω, εξάλλου ποτέ δεν αντιμετώπισα πλήρη στήριξη και καλή φιλοξενία, άρα μπορώ να ζήσω και με την τωρινή κατάσταση», τόνισε, από την πλευρά του, ο Ζεράρ Ουγιέ.\tΚατηγορία: Αγγλία


Χλωρέλλα (Chlorella): Αποτοξίνωση από Βαρέα Μέταλλα - Vita4you\nΗ χλωρέλλα ή clorella ανήκει στα άλγη (φύκη) και είναι πολύ πλούσια σε χλωροφύλλη. Μελέτες έχουν δείξει ότι έχει αποτοξινωτική δράση, καθώς δεσμεύει τα βαρέα μέταλλα και τις τοξικές ουσίες. Δεν έχει οριστεί συνιστώμενη ημερήσια πρόσληψη για τη χλωρέλλα. Προφυλάξεις κατά τη χρήση/αλληλεπιδράσεις: Η χλωρέλλα θα πρέπει να αποφεύγεται από άτομα που λαμβάνουν αντιπηκτικά. Δεν υπάρχουν μελέτες για ασφαλή χρήση της κατά...\nBIA8909 1 Βιο-Αγρός\nΒιολογική χλωρέλλα σε σκόνη με υψηλή περιεκτικότητα σε χλωροφύλλης\n71111 2 Sanatur\nSanatur Bio Chlorella 100 tabs\nΣυνοδευτικό σε αποτοξινωτικές νηστείες - μεταφέρει γρηγορότερα περισσότερο οξυγόνο στα κύτταρα.\nSOL3818 3 Solgar\nΧλωρέλλα για αποτοξίνωση\nNOW2630 4 Now\nbb13 5 Smile\nΑποτοξίνωση, υγεία πεπτικού συστήματος, ενέργεια.\nΕιδική Τιμή 7,77 € Κανονική τιμή 11,96 €\nSPF3005 6 Superfoods\nΓια την αποτοξίνωση του οργανισμού, ειδικά από περιβαλλοντικούς ρύπους\nHIN0033 7 Higher Nature\nHigher Nature Chlorella Nutritious Green Algae 180 tabs\nΦυσικός καθαρισμός και αποτοξίνωση.\nΕιδική Τιμή 29,94 € Κανονική τιμή 39,92 €\nHEA1047 8 Health Aid\nΧλωρέλλα φυσική πηγή χλωροφύλλης\n71112 9 Sanatur\nSanatur Χλωρέλλα Σκόνη 100γρ\nΣυνοδευτικό σε αποτοξινωτικές νηστείες. Μεταφέρει γρηγορότερα περισσότερο οξυγόνο στα κύτταρα.\nΕιδική Τιμή 29,53 € Κανονική τιμή 34,74 €\nΠληροφορίες - Χλωρέλλα\nΗ χλωρέλλα ή clorella ανήκει στα άλγη (φύκη) και είναι πολύ πλούσια σε χλωροφύλλη. Μελέτες έχουν δείξει ότι έχει αποτοξινωτική δράση, καθώς δεσμεύει τα βαρέα μέταλλα και τις τοξικές ουσίες. Δεν έχει οριστεί συνιστώμενη ημερήσια πρόσληψη για τη χλωρέλλα.


ΛΑΘΗ ΣΤΗΝ ΑΓΟΡΑ ΚΟΣΜΗΜΑΤΩΝ | Roula Paschalidou Jewelry\nΑρχική/Uncategorized/ΛΑΘΗ ΣΤΗΝ ΑΓΟΡΑ ΚΟΣΜΗΜΑΤΩΝ\nΛΑΘΗ ΣΤΗΝ ΑΓΟΡΑ ΚΟΣΜΗΜΑΤΩΝ\n5 συνηθισμένα λάθη στην αγορά κοσμημάτων και πώς να τα αποφύγετε\nΓια μερικούς ανθρώπους, η αγορά κοσμημάτων είναι μια χαρούμενη και ευχάριστη εμπειρία.\nΑν νιώθετε ότι τα διαδικτυακά ή φυσικά καταστήματα είναι γεμάτα με ακριβές μάρκες τα οποία δεν είναι η επιλογή σας, τότε αυτός ο οδηγός είναι για εσάς. Είτε ψάχνετε για εκλεπτυσμένα σκουλαρίκια, ή για ένα εντυπωσιακό κολιέ ή το τέλειο κόσμημα για εσάς, τότε αυτές οι συμβουλές μπορούν να σας βοηθήσουν να αποφύγετε μερικά από τα πιο συνηθισμένα λάθη που γίνονται στη διαδικασία αγοράς των κοσμημάτων.\nΔιάβασε τι σου προτείνω.\nΕπιλέγοντας το σωστό κολιέ για το ντεκολτέ σας\nΠολλές κυρίες μένουν σε ένα αγαπημένο κολιέ, φορώντας το πάνω από κάθε ρούχο της γκαρνταρόμπας τους. Ασφαλώς και τα “συναισθηματικά κομμάτια” έχουν σίγουρα τη θέση και την αξία που τους αρμόζει, ένας όμως από τους καλύτερους τρόπους για να προσθέσετε οπτικό ενδιαφέρον σε ένα ντύσιμο είναι φορώντας το σωστό κολιέ.\nΑποκτήστε μια σειρά από κολιέ σε διαφορετικά μήκη ακόμη και σε διαφορετικά στυλ- όχι όμως ξένα προς την προσωπικότητα σας- τα οποία θα σας βοηθήσουν να κάνετε άπειρους συνδυασμούς και να επιλέγετε το σωστό κολιέ ανάλογα πάντα με το ντεκολτέ που φοράτε, δίνοντας έτσι μια τσαχπινιά σε κάθε σας εμφάνιση. Μη φοβόσαστε να προσθέσετε ένα μαργαριταρένιο κολιέ στις επιλογές σας, σε ένα μήκος κοντά στο λαιμό. Είναι κλασική και διαχρονική αξία. Είναι αυτό που σίγουρα θα κάνετε απόσβεση, φορώντας το με άπειρους συνδυασμούς και τρόπους.\nΕπιλογή κοσμημάτων από μικρές επιχειρήσεις\nΥπάρχουν μεγάλες αλυσίδες και διαδικτυακά καταστήματα που προσφέρουν κοσμήματα από μαζικές παραγωγές σε ποικίλες τιμές . Είναι βέβαια εύκολο και βολικό να τις βρείτε στην αναζήτηση σας στο διαδίκτυο ,αλλά θεωρώ ότι είναι καλύτερα να αναζητήσετε μικρότερα καταστήματα για να ψωνίσετε. Εκεί θα μπορέσετε να βρείτε συλλογές από μοναδικά κοσμήματα χειροποίητα και δεν θα φορέσετε ακόμη ένα κόσμημα ίδιο με αυτό που φοράει η φίλη ή η συνάδελφος σας και δεν θα φοράτε κοσμήματα τα οποία υπάρχουν ήδη στη κοσμηματοθήκη όλων των γνωστών σας.\nΑν αυτό ακούγεται ενδιαφέρον, ψωνίστε εδώ για να βρείτε το στυλ σας!\nΜια έρευνα εκ των προτέρων\nΘέλετε να τηρήσετε τον προϋπολογισμό που διαθέτετε για την αγορά κοσμημάτων και να αποφύγετε μια παρορμητική αγορά; Ο καλύτερος τρόπος είναι να εκπαιδεύσετε τον εαυτό σας ώστε να σκεφτεί ακριβώς τις προτιμήσεις του.\nΑν έχετε μπει παράδειγμα στον πειρασμό να αποκτήσετε ένα διαμαντένιο κόσμημα, σκεφτείτε το καλά εάν θα είναι πρακτικό να το φοράτε ή εάν θα διακοσμεί απλά την κοσμηματοθήκη σας; Αν θέλετε να ανανεώσετε ένα παλαιότερο κολιέ, ποιο υλικό θα ταιριάζει καλύτερα στην γκαρνταρόμπα σας; Εάν έχετε έναν πολύ κοινωνικό και δραστήριο τρόπο ζωής, ποια είδη κοσμημάτων θα μπορούσαν να είναι περισσότερο αξιοποιήσιμα;\nΈνας μικρός προγραμματισμός εκ των προτέρων θα μπορέσει να σας βοηθήσει ώστε να έχετε μια πιο ξεκάθαρη εικόνα στο μυαλό σας και να μην κάνετε παρορμητικές επιλογές, οι οποίες θα καταλήξουν γρήγορα στα αζήτητα του συρταριού σας.\nΜαντεύοντας το μέγεθος του δαχτυλιδιού\nΤο να αποκτήσετε το σωστό μέγεθος είναι σημαντικό για κοσμήματα όλων των ειδών, αλλά είναι ιδιαίτερα σημαντικό για τα δαχτυλίδια. Εάν ξέρετε ότι θα πάτε στο κοσμηματοπωλείο ή θα αγοράσετε κοσμήματα στο διαδίκτυο για ένα δώρο, φροντίστε να υπολογίσετε το μέγεθος που χρειάζεστε εκ των προτέρων.\nΑυτό μπορεί να είναι δύσκολο, αν σχεδιάζετε το δαχτυλίδι ως έκπληξη. Μπορείτε όμως να χρησιμοποιήσετε ένα δαχτυλίδι από τα κοσμήματά της για να το φέρετε στο κατάστημα ή να μετρήσετε μόνοι σας το μέγεθος. Όσο για το μέγεθος του βραχιολιού ή του κολιέ, αυτά είναι πιο εύκολο να μετρηθούν.\nΕάν θέλετε να κάνετε μια μεγάλη αγορά κοσμήματος, μην την κάνετε μόνοι σας!\nΈνας έμπειρος πωλητής ή δημιουργός κοσμημάτων μπορεί να σας βοηθήσει να αξιοποιήσετε στο έπακρο την επένδυσή σας και να σας καθοδηγήσει στα κομμάτια που λειτουργούν καλύτερα για τις ανάγκες και τον τρόπο ζωής σας. Θα σας πρότεινα να ζητάτε βοήθεια από τους ειδικούς κοσμημάτων, για να βεβαιωθείτε ότι επιλέγετε αντικείμενα καλής ποιότητας. Αυτό λειτουργεί και όταν κάνετε αγορές μέσω Διαδικτύου: απευθυνθείτε στον πωλητή για συμβουλές σχετικά με το ποια από τα κοσμήματά τους ταιριάζουν με αυτό που αναζητάτε.\nΜε λίγη έρευνα και προσπάθεια, μπορείτε να αποφύγετε λάθη στην αγορά κοσμημάτων. Ακόμα κι αν η αγορά αυτή σας φαίνεται κάπως περίπλοκη, οι συμβουλές αυτές μπορούν να σας βοηθήσουν να βρείτε τα τέλεια κοσμήματα για κάθε στυλ ή περίσταση.\nBy Roula Paschalidou|2022-03-19T22:20:30+03:006 Ιανουαρίου, 2022|Uncategorized|0 Σχόλια


Λίγα απ΄ όλα: Δεκεμβρίου 2008\nΜετά το μάζεμα της ελιάς, η ώρα του λυωμένου μολύβδου\nΤα σπαθιά θα γίνουν υνιά\nκαι τα δόρατα δρεπάνια\nή όπως είναι γραμμένη η προφητεία στο κτίριο του Ο.Η.Ε.\nSpears into prunting hooks\nΤι τα θέλουμε τα όπλα τα κανόνια τα σπαθιά\nνα τα κάνουμε τρακτέρια να οργώνει η εργατιά\nέλεγε ένα δικό μας τραγούδι.\nΛένε ορισμένοι ότι ο Δεύτερος Παγκόσμιος Πόλεμος έγινε για να μαζευτούν οι Ιουδαίοι σε ένα κράτος, το κράτος του Ισραήλ, από το οποίο είχαν διασκορπισθεί στους πέντε ανέμους.\nΤο Ισραήλ είναι ένα κράτος ισχυρό. Γεννήθηκε από το Ολοκαύτωμα των Εβραίων στον Β΄ Παγκόσμιο Πόλεμο, τις ένοχες συνειδήσεις του δυτικού κόσμου και το πάθος του λαού του για μια δική του πατρίδα. Είναι ένα κράτος που δεν έχει τίποτε να φοβηθεί. Κατάφερε μέσα σε 60 χρόνια να γίνει οικονομικά, τεχνολογικά και στρατιωτικά πανίσχυρο, αλλά δεν αναπτύχθηκε, δεν ολοκληρώθηκε. Παραμένει ένα τεχνητό κατασκεύασμα που επεκτάθηκε με τη βία και την τρομοκρατία ενάντια σε έναν λαό, τους Παλαιστινίους, φτωχό και αδύναμο, έναν λαό που ζούσε στα ίδια εδάφη από την εποχή της Βίβλου. Η «μόνη δημοκρατία δυτικού τύπου» της Μέσης Ανατολής είναι ένα κράτοςφρούριο που κλείνει έξω από τα τείχη του τους άλλους, τους μη εκλεκτούς λαούς του Θεού. Οποιος προσπάθησε να γκρεμίσει τα τείχη δολοφονήθηκε, όπως ο Γιτζάκ Ράμπιν, από τον εβραϊκό φονταμενταλισμό.\nΕτσι η Γη της Επαγγελίας είναι σήμερα μια επίγεια κόλαση. Τέσσερις γενιές Παλαιστινίων μεγαλώνουν τα παιδιά τους χωρίς πατρίδα, χωρίς μέλλον, χωρίς διέξοδο. Τέσσερις γενιές Παλαιστινίων γεννιούνται, ζουν και πεθαίνουν μέσα σε ένα περιβάλλον συνεχούς πολέμου, καθημερινής βίας, προσωπικού και συλλογικού εξευτελισμού. Ο τρόμος και το μίσος βασιλεύουν σήμερα στο Ισραήλ και στην Παλαιστίνη, αλλά οι ευθύνες δεν είναι ίδιες.\nΥπάρχει ο δυνατός και ο αδύναμος, ο πλούσιος και ο φτωχός, ο κατακτητής και ο κατακτημένος.\nΟσοι δηλώνουν έκπληκτοι από το γεγονός ότι όλο και περισσότεροι Παλαιστίνιοι καταφεύγουν στην τρομοκρατία- ύστερα από δεκαετίες μιας άθλιας ζωής σε στρατόπεδα συγκέντρωσης, χωρίς δουλειά, χωρίς αξιοπρέπεια, χωρίς ελπίδα- είναι υποκριτές. Γεννήθηκαν και μεγάλωσαν στο μίσος. Μεταξύ της κηδείας του πατέρα τους, του αδελφού τους και μιας φονικής επίθεσης της ισραηλινής αεροπορίας. Γεννήθηκαν με πιστόλι στο χέρι και τράφηκαν με πυραύλους, χειροβομβίδες και εκρηκτικά.\nΤο κράτος του Ισραήλ παίζει ένα κολασμένο παιχνίδι στους τόπους που αποκαλούνται άγιοι. Κράτος τρομοκράτης το ίδιο δημιουργεί τρομοκράτες για να καταστρέψει κάθε απόπειρα ειρήνευσης. Η αντίσταση των Παλαιστινίων ενάντια στην πιο βάρβαρη και πιο μακρά εθνοκάθαρση στην Ιστορία είναι νόμιμο δικαίωμά τους. Ειρήνη στην περιοχή μπορεί να υπάρξει μόνο αν η διεθνής κοινότητα αναγνωρίσει- με έργα και όχι με φαρισαϊκές διακηρύξεις όπως έχει κάνει ως τώρα- στους Παλαιστίνιους το δικαίωμα να υπάρχουν ως λαός και ως ανθρώπινα όντα και επιβάλει στο Ισραήλ να το αποδεχθεί.\nΑν υπάρχει μια κατάσταση για την οποία οι μεγάλες δυνάμεις, η Ευρωπαϊκή Ενωση, ο ΟΗΕ έχουν την υποχρέωση να επέμβουν, είναι αυτή. Ειδάλλως, ας μην κοροϊδευόμαστε συζητώντας περί διεθνούς δικαίου, διεθνούς νομιμότητας, πολυπολιτισμικότητας και δυτικού πολιτικού πολιτισμού.\nΓΑΖΑ, Καλάβρυτα, Δίστομο, Λιγκιάδες, Μουσιωτίτσα.\nΑγαπητέ Κύριε Πρέσβη (του Ισραήλ)\nΑθήνα, 30/12/2008 Θεόδωρος Πάγκαλος\n"Αν η μισή μου καρδιά βρισκεται εδώ πέρα\nη άλλη μισή στη Γάζα βρίσκεται"\nΣυνηθίζεται τούτες τις ώρες ν΄ ανταλλάσσουμε ευχές με την προσδοκία ότι η καλοπροαίρετη βούληση θα γίνει πράξη, ζωή, γεγονός.\nΑνάποδα εκστομίζουμε κατάρες με την σφαλερή, αλλά πάντα ζωντανή πεποίθηση πως οι ιδέες μπορεί να πραγματωθούν ακόμα και όταν έχουν αρνητικό πρόσημο.\nΤώρα που η Γάζα φλέγεται απο τον τραμπούκο της Μέσης Ανατολής,και ένας λαός κλείνει 60 χρόνια χωρίς πατρίδα, χωρίς γη και ελευθερία, οφείλουμε χωρίς αναστολές να ευχηθούμε και να καταραστούμε:\nΝα αγωνιστούμε χωρίς αναστολές.αναβολές και ολιγωρίες.Αν θέλουμε η δικαιοσύνη να βλασταίνει στη Μέση Ανατολή.τ η Μεσόγειο, την Ιερουσαλήμ, και δεν κρυβόμαστε ως Φαρισαίοι πίσω από τις ένοχες θεωρίες των ίσων αποστάσεων.\nΗ στήλη θα μπορούσε ανέξοδα, άκοπα, και εύκολα να στείλει ευχές για το 2009.\nΠροτιμάει ωστόσο,να μνημονεύσει τη Γάζα,τον Αλέξη,την Κούνεβα,και ότι θυμίζει πως έχουμε ακόμη πολύ δρόμο για να ρίξουμε ανάσκελα τον πόνο.\nΑυτόν που μπορείς να τον πείς δολοφονικό ιμπεριαλισμό,και αδίστακτο καπιταλισμό.\nΑγώνας για την ανατροπή της αδικίας.\nΑναρτήθηκε από Αρκουδπουρνάρ στις 2:24 μ.μ. Δεν υπάρχουν σχόλια:\nΜέρες οργής - Δεκέμβρης 2008 - Αθήνα\nΕννέα άνθρωποι που βρέθηκαν στο μέτωπο των εξελίξεων των τελευταίων ημερών δίνουν τη δική τους ερμηνεία.\nΟ άνδρας των ΜΑΤ, ο εικονολήπτης, ο έμπορος, ο αναρχικός, η φοιτήτρια, τρεις δημοσιογράφοι, ο φωτορεπόρτερ περιγράφουν αυτά που έζησαν.\nΠΗΓΗ: Περιοδικό BHMAagazino 21 Δεκεμβρίου 2008\nΚ.Κ Άνδρας των ΜΑΤ\nΕίμαι μπάτσος, αλλά δεν είμαι γουρούνι και πολύ περισσότερο δολοφόνος. Είμαι και εγώ ένας εργαζόμενος των 1.000 ευρώ, με δωδεκάωρες βάρδιες, δύσκολες συνθήκες δουλειάς και κακά «αφεντικά». Εγώ όμως δεν μπορώ να απεργήσω ή να διαδηλώσω. Και εγώ στο υπουργείο θέλω να ξεσπάσω, και εμένα οι τράπεζες με αρμέγουν κάθε μήνα. Ναι, είχαμε διαταγές αμυντικής στάσης την Κυριακή και τη Δευτέρα μετά το περιστατικό του Σαββάτου και τον θάνατο του παιδιού. Έχουμε τον τρόπο να επιβάλλουμε την τάξη όταν μας αφήνουν…Για να γίνει όμως αυτό πρέπει να μας αφήνουν όσοι δίνουν διαταγές, πολιτικές ή επιχειρησιακές.\nΕμείς είμαστε εκπαιδευμένοι και με γερά νεύρα. Δεν τραβάμε πιστόλι όταν τα βρούμε σκούρα, παρ’ ότι είμαστε στην πρώτη γραμμή. Τα επιθετικά περιστατικά υπάρχουν λόγω της έντασης των στιγμών. Όπως θα είδες όμως, ένας ξέφευγε, τρεις τον μάζευαν.\nΌπως δεν είναι όλοι οι δημοσιογράφοι ρουφιάνοι, και όλοι οι διαδηλωτές ταραξίες, έτσι και οι μπάτσοι δεν είναι όλοι γουρούνια και δολοφόνοι. Και αν με πειράζει κάτι από όλα αυτά τα γεγονότα, πλην του θανάτου ενός νέου παιδιού, είναι ότι μια ολόκληρη γενιά μεγαλώνει χωρίς κανένα σεβασμό στην Αστυνομία. Και έχουμε 50.000 αστυνομικούς, το 0,5% του πληθυσμού, αλλά δεν έχουμε ασφάλεια. Είναι επιχειρησιακό πρόβλημα ή πολιτικό;\nΑλέξης Π. (εικονολήπτης)\nΓια πρώτη φορά είδαμε στην πράξη μια νέα μορφή πληροφόρησης, καθώς δόθηκε μεγάλη έκταση στο internet. Δεν θα έλεγα ότι ήταν το πρώτο χαμένο στοίχημα για τα παραδοσιακά ΜΜΕ, αλλά ότι εφαρμόστηκε στην πράξη η άμεση πληροφόρηση, με τις ελλείψεις της, όπως η εγκυρότητα.\nΩς το 1991, το συμβάν στο κατάστημα «Κ. Μαρούσης» και τις μαθητικές διαδηλώσεις, τα ΜΜΕ, ήταν στην πλευρά των διαδηλωτών. Βρέθηκαν τότε πέντε κακόβουλοι και το κλίμα γύρισε εις βάρος μας.\nΔεν είμαστε ρουφιάνοι της Αστυνομίας. Καταγράφουμε γεγονότα με όσο είναι ανθρωπίνως δυνατόν, ουδέτερο τρόπο. Αν δεν υπήρχε ένας ολλανδός κάμερα-μαν στημένος σε ταράτσα της Πατησίων, οι επόμενες γενιές δεν θα είχαμε εικόνα από την εισβολή των τανκς στο Πολυτεχνείο. Ποιος μου λέει ότι μέρος των επεισοδίων δεν είναι προβοκάτσια;\nΓι’ αυτό επιμένω στην ύπαρξη κάμερας και φωτογράφων στις πορείες. Πόσες φωτογραφίες και βίντεο δείχνουν «κουκουλοφόρους» γιαλαντζί, δίπλα ή πίσω από αστυνομικούς; Εκεί είναι καλές οι κάμερες και αλλού είναι ρουφιάνες; Αν δεν υπήρχε το βίντεο με τους πυροβολισμούς στα Εξάρχεια, ακόμη θα είχαμε αμφιβολίες για τους ισχυρισμούς του ειδικού φρουρού. Με έθλιψε ένα γεγονός που είδα αυτές τις μέρες. Σε σπασμένο σούπερ-μάρκετ παππούδες και γιαγιάδες να κλέβουν μακαρόνια. Αυτό δεν είναι κρίση;\nΣπύρος Χ. (έμπορος)\nΖήσαμε μια πρωτόγνωρη εμπειρία. Και με μεγαλύτερης ηλικίας ανθρώπους που μιλήσαμε οι μνήμες τους γύρισαν χρόνια πίσω, σε εποχές Πολυτεχνείου. Ήταν μια κατάσταση εξέγερσης. Για εμάς βέβαια δεν ήταν ευχάριστα γεγονότα, ήμασταν αυτό που λένε παράπλευρες απώλειες. Ζήσαμε τέσσερα κύματα. Το πρώτο ήταν με τους διαδηλωτές, ειρηνικό, μετά ήρθαν οι πιο άγριοι να σπάσουν συγκεκριμένους στόχους, π.χ. τράπεζες ή γραφεία πολυεθνικών. Το τρίτο κύμα τα έσπαγε όλα, χωρίς διακρίσεις. Και το τέταρτο έκλεβε από τα σπασμένα. Και δεν ήταν μόνο μετανάστες στο πλιάτσικο, πρέπει να σημειώσω. Ήταν άνθρωποι που δεν πάει ο νους σου. Ο μέσος όρος ηλικίας ήταν 25 χρονών. Δεν μπορώ να πω ψέματα, 15χρονους δεν είδα να σπάνε και να κλέβουν.\nΉρθα μισή ώρα προτού σπάσουν το μαγαζί και μισή ώρα μετά. Δεν μείναμε εδώ διότι δεν ξέραμε πως θα αντιδράσουμε. Αν και τώρα πιστεύω ότι αν τα μαγαζιά ήταν ανοικτά δεν θα είχαμε τόσες ζημιές. Το χειρότερο συναίσθημα δεν ήταν οι ζημιές. Το χειρότερο ήταν ότι ένιωθες μόνος σου. Απροστάτευτος. Ένιωθες ότι δεν υπάρχει ελπίδα, θα το υποστώ αυτό που έρχεται, αυτόν τον «βιασμό». Όλοι είχαν την ψυχολογία ότι τα σπάμε και δεν μας σταματάει κανένας. Αυτό είναι τρομακτικό. Και τα δευτερόλεπτα ώσπου να έρθω εδώ ήταν αιώνας. Δεν ήξερα τι θα βρω. Ένιωσα σαν κομπάρσος σε ταινία. Δεν ένιωσα οργή αλλά πίκρα. Γιατί εμείς; Γιατί έμποροι που δεν πειράζουν, δεν ενοχλούν, δίνουν δουλειές.\nΈχω πάει σε πορείες, καταλήψεις, είμαι πολιτικοποιημένος άνθρωπος, ενεργός πολίτης. Ακούω που λένε ότι στη Δημοκρατία δεν υπάρχουν αδιέξοδα, υπάρχουν όμως στη ζωή και στην κοινωνία. Κάποιοι λίγοι περνάνε καλά, όμορφα και κάποιοι πολύ άσχημα και δύσκολα. Αυτό δεν είναι ένα αδιέξοδο;\nΕίμαι αναρχικός, πατρίδα μου είναι όλος ο κόσμος, δεν πιστεύω στην ιδιοκτησία αλλά στην ισότητα και στην αυτοδιαχείριση. Είμαι υπέρ της ανταλλαγής και όχι της κατανάλωσης. Οι καρποί ανήκουν σε όλους, η γη σε κανέναν. Δεν είμαι επαγγελματίας «χούλιγκαν», δεν καίω και δεν σπάω χωρίς λόγο. Δεν καίω μαγαζιά απλών ανθρώπων, αν και διαφωνώ με την ιδιοκτησία, ούτε πετάω μολότοφ μέσα στον ανύποπτο κόσμο των πολιτών – «τηλεθεατών». Στόχοι μου είναι οι τράπεζες, τα δημόσια κτίρια, οι πολυεθνικές, οι μεγάλες επιχειρήσεις που πίνοντας αίμα αποκομίζουν κέρδη.\nΣτα γεγονότα της Αθήνας και στη μεγάλη κινητοποίηση της περασμένης Δευτέρας, κάποια στιγμή αποφάσισα να αποσυρθώ. Όλο αυτό που γινόταν δεν ήταν στάση και δράση αναρχικών συντρόφων με αφετηρία τα πιστεύω τους. Ήταν δημιούργημα «μπαχαλάκηδων» που είδαν φως και μπήκαν, απουσία Αστυνομίας και σοβαρών ιδεολόγων συντρόφων, και όχι καθοδηγητών, όπως λάθος λέτε στα χαζοκούτια.\nΚαθένας βάζει μια κουκούλα, πετάει πέτρες στους μπάτσους και δηλώνει αναρχικός στα κανάλια. Ανάθεμα αν ένας από όλους αυτούς γνωρίζει τον Προυντόν, τον Κροπότκιν, τον Μπακούνιν ή τον Ζήνωνα και τους Κυνικούς. Δεν μας πήραν «τη δουλειά», δεν είναι δουλειά αυτό που κάνουμε πιστεύοντας σε μια άλλη κοινωνία. Ξέρεις πολλούς αναρχικούς που θα έσπαγαν τη βιτρίνα του κυριλάτου μαγαζιού για να «ψωνίσουν» Dolce & Gabbana ή ένα χάι κινητό;\nΟι μπάτσοι και καθετί που εκπροσωπεί το καθεστώς θα είναι πάντα εχθροί μας. Η πέτρα και η μολότοφ δεν σκοτώνουν, οι σφαίρες τους σε κάνουν μακαρίτη. Αλλά και οι πολιτικές τους που σε οδηγούν στον πνευματικό θάνατο, αγαπητέ μου «τηλεθεατή».\nΔεν θα ζήσω πολύ να δω την αλλαγή και τις συνέπειες αυτής της εξέγερσης: έχω φάει τόσα χημικά στη ζωή μου…\nΠοιος θα πίστευε πριν λίγο καιρό ότι καμένα αυτοκίνητα, σπασμένες βιτρίνες, καπνογόνα, φωτιές και τα ΜΑΤ στους δρόμους θα γίνονταν μέρος της καθημερινότητας στο κέντρο της Αθήνας, όπως και σε άλλες πόλεις της Ελλάδας; Καλούμαστε να απαντήσουμε σε ένα ερώτημα που φαντάζομαι ότι προβλημάτισε κάθε σκεπτόμενο άνθρωπο: Πριν από το θάνατο του Αλέξη που ήταν κρυμμένη όλη αυτή η οργή, η οποία στην ακραία της μορφή έλαβε διαστάσεις καταστρεπτικής βίας; Η οργή αυτή, όπως παρατηρήσατε τις προηγούμενες ημέρες, έχει την ιδιότητα να εκφράζεται άλλοτε με πράξεις βίας και άλλοτε με πιο συνειδητοποιημένες πράξεις, όπως, π.χ., αυτές από τον χώρο του θεάτρου. Οι τελευταίες με αντιπροσωπεύουν περισσότερο, αντιπροσωπεύουν έναν πιο δημιουργικό τρόπο έκφρασης της κοινωνικής δυσφορίας απέναντι σε ένα καθεστώς το οποίο εν τέλει έχει ισοπεδώσει ακόμη και τις πιο βασικές αξίες της Δημοκρατίας.\nΗ ίδια η πολιτεία ισοπεδώνει αξίες και πρότυπα, στρέφοντας τους νέους στο περιθώριο. Εκείνοι εύλογα έχουν χάσει κάθε ελπίδα στις βασικές αρχές του πολιτισμού μας που αποκτήθηκαν με πολύ κόπο στον Διαφωτισμό. Έχουν χάσει την πίστη τους στον άνθρωπο και στην ικανότητά του να δρα συνειδητά μέσα σε μια δημοκρατική κοινωνία. Τι απαντήσεις να δώσει η κοινωνία στους νέους όταν η Δημοκρατία του «σύγχρονου» κόσμου βασίζεται στην εξουσία που κυβερνά άλλοτε με τον φόβο και άλλοτε με τη συναισθηματική υποταγή;\nΠροτιμώ την ειρηνική διαμαρτυρία κάθε βράδυ στο Σύνταγμα, μπροστά στη Βουλή με τα κεριά, από τις θορυβώδεις διαδηλώσεις και φυσικά από τα επεισόδια. Γιατί όμως δεν βρίσκονται στην πρώτη γραμμή των διαδηλώσεων εκείνοι που θα έπρεπε να είναι καθοδηγητές της κοινωνίας μας σε περίοδο κρίσης; Αναφέρομαι στους ανθρώπους της τέχνης και των γραμμάτων. Που είναι οι ποιητές, οι συγγραφείς και οι επιστήμονες να καθοδηγήσουν μια νεολαία η οποία έχει παραδοθεί σε ένα κόσμο χωρίς πρότυπα και χωρίς μέλλον;\nΑχμάντ Μοαβία (Δημοσιογράφος, συντονιστής ελληνικού φόρουμ μεταναστών)\nΟι πρόσφυγες εδώ έχουν έρθει για ένα καλύτερο μέλλον. Όποιος φεύγει από την πατρίδα του που έχει πόλεμο είναι καλός άνθρωπος και έρχεται ελπίζοντας. Αυτός ποτέ δεν θα κλέψει. Προέρχονται από κοινωνίες με δυνατές αξίες και τις κρατάνε.\nΠάνος Τουμάσης (Δημοσιογράφος, Mega Channel)\nΈχω ζήσει σαν μαθητής όσα ακολούθησαν τη δολοφονία Καλτεζά το 1985. Στη συνέχεια έζησα, καλύπτοντας ως δημοσιογράφος, πορείες αλλά και επεισόδια. Τα τωρινά γεγονότα ήταν από τις πιο μεγάλες ταραχές, κυρίως επειδή υπήρχε πραγματική οργή από την πλευρά του κόσμου που συμμετείχε στις διαδηλώσεις, αλλά και διότι τα επεισόδια ήταν από τα χειρότερα επειδή τα μέτωπα ήταν πολλά. Το παράπονό μου είναι ότι τα ΜΜΕ – κάμερες, φωτογράφοι, δημοσιογράφοι – θα έπρεπε να βρίσκονται μέσα στις πορείες, κοντά στους διαδηλωτές. Έτσι αναδεικνύονται καλύτερα οι αγώνες, αλλά και αποτρέπεται το να σταθείς περισσότερο σε επεισόδια που τυχόν προκύπτουν. Δεν είναι ό,τι καλύτερο να είμαστε πίσω από τα ΜΑΤ, άσχετα αν αυτό συμβαίνει τα τελευταία χρόνια επειδή υπάρχει προκατάληψη εις βάρος μας από μια μερίδα διαδηλωτών. Δεν είμαστε ασφαλίτες.\nΕίναι δύσκολο όταν είσαι στον αέρα να διασταυρώνεις ταυτόχρονα ειδήσεις. Γι’ αυτό η εμπειρία με έχει κάνει να είμαι πολύ επιφυλακτικός με ό,τι μεταδίδω. Υπήρξαν παράλογες ενέργειες από την Αστυνομία μετά το βράδυ του Σαββάτου. Την Κυριακή και τη Δευτέρα απουσίασε πλήρως. Και την Τρίτη, μετά τις φωτιές της προηγούμενης νύχτας, επιτέθηκε στο Σύνταγμα μέρα μεσημέρι σε μαθητές. Δεν υπήρχε μέτρο, και αυτό είναι το πιο επικίνδυνο όταν μιλάμε για Αστυνομία. Ούτε σωστός σχεδιασμός υπήρξε. Δεν υπήρχε λόγος να πνιγούν γειτονιές όπως το Παλιό Φάληρο στα δακρυγόνα, επειδή 15χρονοι μαθητές πετούσαν πέτρες ή έλεγαν συνθήματα. Εντύπωση μου έκανε επίσης ότι σε αρκετές περιπτώσεις που η κατάσταση πήγαινε προς εκτόνωση εμφανίζονταν «αγανακτισμένοι πολίτες» ηλικίας από 28 ως 35 ετών, πάντα πίσω από τους άνδρες των ΜΑΤ, να πετάνε πέτρες και να προκαλούν τους κουκουλοφόρους.\nΆρης Μεσσήνης (Φωτορεπόρτερ, Γαλλικό Πρακτορείο Ειδήσεων)\nΤην πρώτη μέρα έφαγα πέτρα, τη δεύτερη μπουνιές, την Τρίτη ξανά πέτρα. Αν δεν ήτανε η δουλειά που αγαπώ, θα ξαναπήγαινα; Καταγράφουμε ιστορικές στιγμές διότι οι πιτσιρικάδες εξεγείρονται πραγματικά. Είμαστε το πρώτο θέμα στο Γαλλικό Πρακτορείο Ειδήσεων από την πρώτη ημέρα των γεγονότων. Οι λέξεις είναι επικίνδυνες αν δεν ξέρεις να τις χρησιμοποιείς, το ίδιο και οι φωτογραφίες. Είμαστε στη μέση, κυνηγημένοι και από Αστυνομία και από κουκουλοφόρους. Οι περισσότεροι τα βάζουν όλα στο ίδιο τσουβάλι, δεν διαχωρίζουν τη δουλειά καθενός. Βλέπουν κάμερες στις ταράτσες, δεν καταλαβαίνουν ότι τραβούν γενικά πλάνα, υποψιάζονται ότι βιντεοσκοπούν με …υπερζούμ φακούς για να τα «δώσουν» στην Ασφάλεια. Και όμως ελάχιστες φορές έχω δει κάποιο μέσο να εκθέτει διαδηλωτή. Δεν υπάρχει έλληνας επαγγελματίας φωτογράφος που θα δώσει στην Ασφάλεια φωτογραφίες. Οι ίδιοι οι φωτογράφοι έχουμε αποβάλει όσους η Αστυνομία προσπάθησε να βάλει μέσα στις τάξεις μας. Αν δεν υπήρχαν κάμερες, δημοσιογράφοι και φωτογράφοι, σε κάθε διαδήλωση θρηνούσαμε θύματα. Διότι μερικές φορές δεν μιλάμε για αστυνομικούς αλλά για επικίνδυνους τύπους. Αν δεν υπάρχει εικόνα και δημοσίευση, δεν υπάρχει δικαιοσύνη.\nΟι πιτσιρικάδες είναι εγκλωβισμένοι στα όνειρά τους. Η δολοφονία του Αλέξη ήταν η σπίθα που άναψε τη φωτιά. Βλέπουν τους γονείς τους να τρέχουν όλη μέρα για να τα βγάλουν πέρα και να πληρώσουν πέντε πιστωτικές και τρία δάνεια. Βλέπουν τη διαφθορά να βασιλεύει. Βλέπουν ένα κράτος που μιλάει για οικονομική κρίση, αλλά ξοδεύει χρήματα σε μοναστήρια, από ‘δώ και ΄κει. Εδώ έχει αρχίσει το δικό μου αίμα να ξαναβράζει…Προσπαθώ να μην έχω συναισθήματα όταν δουλεύω, αλλά αυτές τις ημέρες ήταν δύσκολο, προσπάθησα πολύ να τα περιορίσω.\nΟ κίνδυνος είναι μέρος της δουλειάς μας. Δεν φοβάμαι, αλλά αυτές τις ημέρες «μούδιασα» όταν άκουσα ότι σκέπτονται επέμβαση του στρατού. Όποιος και αν το σκέφτηκε είναι απλώς επικίνδυνος.\nΤζέιμς Χάιντερ (Δημοσιογράφος των The Times, The Sunday Times)\nΈχοντας περάσει αρκετές ημέρες καλύπτοντας τις διαδηλώσ εις στην Αθήνα, τρέχοντας στους δρόμους με τους διαδηλωτές και μιλώντας μαζί τους στη «βάση» στο Πολυτεχνείο, με εξέπληξε ότι τα γεγονότα ήταν γερά βασισμένα στην οργή τους για τη διαφθορά και την ανεπάρκεια της κυβέρνησής τους, αλλά και στην αφύπνιση για το καπιταλιστικό σύστημα, όπως αυτό σκοντάφτει στα «κύματα –σοκ» της παγκοσμιοποίησης.\nΣυνδυαστικά, εκτιμώ ότι η έκταση της βίας βοηθήθηκε από τους φόβους της Αστυνομίας μήπως προκαλέσει περισσότερα θύματα, μετά τον πυροβολισμό του 15χρονου αγοριού, που πυροδότησε αρχικά τα γεγονότα. Ο συνδυασμός αυτής της αρχικής αστυνομικής υπεραντίδρασης ακολουθήθηκε από μια συνολική δειλή αντιμετώπιση της βίας, ίσως υπό τις διαταγές πολύ νευρικών πολιτικών, γεγονός που επέτρεψε να ξεσπάσει η οργή απογοητευμένων ανθρώπων με μαζική βία.\nΌλα έμοιαζαν με μια ριζοσπαστική αριστερής προέλευσης ιδεολογία, που έχει ξεπεραστεί σε άλλα μέρη της Ευρώπης, αλλά η οποία, μιλώντας με πολλούς Έλληνες όλων των ηλικιών, μοιάζει να επιζεί στην ελληνική κοινωνία. Στην πίστη στην ταξική πάλη, στην άρνηση του ευρωπαϊκού στυλ προστασίας των καταναλωτών και σε μια δυνατή αναρχική σκέψη, η οποία δίνει αυτή την έξτρα ώθηση που απουσιάζει από άλλες ευρωπαϊκές χώρες.\nΚαι στη μέση όλων αυτών πρέπει να αναφέρω ότι με εξέπληξε πραγματικά το ήταν διεγερτικό για πολλούς νεαρούς που ενεπλάκησαν στα επεισόδια η έκρηξη της βίαιης έκφρασης μέσα στην ανιαρή –κατά τα άλλα – ζωή ανθρώπων που δεν έχουν μεγάλες προσδοκίες για το μέλλον τους. Ρώτησα αρκετούς διαδηλωτές αν έβρισκαν τα γεγονότα συναρπαστικά και αποκρίθηκαν ότι όντως περνούσαν καλά. Δυναμικά παιδιά που άδραξαν την ευκαιρία να κάψουν και να εκφράσουν την οργή τους στη μεσαία τάξη σε πείσμα των δακρυγόνων και της περιστασιακής ευθύνης της Αστυνομίας – με πολλή δόση ατιμωρησίας μάλιστα.\nΓια πολλούς νέους ανθρώπους, το κάψιμο και η καταστροφή είναι η μεγαλύτερη συγκίνηση που είχαν για πολύ καιρό, μια δύναμη που οδηγεί πολύ κόσμο να καταταγεί στον στρατό ή σε μια αντάρτικη κίνηση, ειδικά όταν προέρχεται και από μια σωστή οργή.\nΑναρτήθηκε από Αρκουδπουρνάρ στις 9:46 μ.μ. Δεν υπάρχουν σχόλια:\nΕτικέτες Δεκέμβρης 2008\nΑυτές τις μέρες είπαν\nΓιώργος Βότσης στην Ελευθεροτυπία\nΕυτύχης Μπιτσάκης στην Ελευθεροτυπία\nΙωάννα Καρυστιάνη- Δημήτρης Παπαχρήστος στο Έθνος\nΙΩΑΝΝΑ ΚΑΡΥΣΤΙΑΝΗ (Συγγραφέας)\nΠολιτεία και κοινωνία χρειάζονται νέο προσανατολισμό.\nΟ φόνος έριξε άπλετο φως. Σε μια νύχτα πήραν χαμπάρι τα πάντα.\nΚαι τα παιδιά που έως τότε τα βλέπαμε με τα πάνινα αρκουδάκια και τα ελεφαντάκια που εξέχουν από τα σακίδια στην πλάτη τους, τώρα πάνε κι έρχονται στους δρόμους σαστισμένα από τον θάνατο, ζαλισμένα από τα χημικά, εξαγριωμένα, φοβισμένα προκαταβολικά για τη ζωή που τα περιμένει.\nΤα παιδιά από τα φτωχά στρώματα βλέπουν μπροστά τους την ανέχεια, τα παιδιά από τα πλούσια σπίτια καταλαβαίνουν ότι μια ζωή μόνο για τις λαμπερές καριέρες και τα λεφτά δεν αξίζει μία.\nΟι νέοι έχουν πήξει από το δούλεμα και ξεφωνίζουν το σύστημα κι εμείς δεν γίνεται να παριστάνουμε πως ακούμε κάτι άλλο, επειδή αυτό το ξεφώνημα μας τρομάζει ή δεν μας συμφέρει.\nΤώρα λέγονται πολλά:\nΟμολογίες αποτυχίας, καταθέσεις συντριβής, θυμωμένες κορώνες, συμβουλές συνετισμού, ψύχραιμες τοποθετήσεις, πιασάρικες-ανέξοδες ατάκες, αναλύσεις εδώ, αναλύσεις εκεί.\nΟι μεγάλοι, όποια ιδιότητα κι αν έχουμε, δεν μπορούμε να υποδείξουμε στα παιδιά τι θα κάνουν, μιλάμε άλλη γλώσσα κι εξάλλου δεν μας περιμένουν, αργήσαμε να αναλάβουμε τις ευθύνες μας και μας το χρεώνουν. Ίσως ο μόνος τρόπος για να μας εμπιστευθούν είναι να αντιδράσουμε επιτέλους, να βρεθούμε κοντά στις αγωνίες και στους αγώνες τους.\nΗ διαφθορά δεκαετιών, οι βάρβαροι νόμοι της αγοράς, τα πολιτικοοικονομικά παιχνίδια των ΜΜΕ, οι χρυσοπληρωμένοι του συστήματος, τα σκάνδαλα και η ατιμωρησία, αυτά είναι που καταστρέφουν τον τόπο, που δεν αφήνουν τίποτα όρθιο μέσα μας.\nΜακάρι η οργή των νέων για τη δολοφονία του 15χρονου Αλέξανδρου να γίνει ένα συγκλονιστικό Ναι στη ζωή, Ναι σ' ένα καλύτερο αύριο.\nΠολιτεία και κοινωνία χρειάζονται νέο προσανατολισμό. Κυβέρνηση, αντιπολίτευση και λοιποί αρμόδιοι πήραν το μήνυμα, πρέπει να πιάσουν αμέσως δουλειά, αποφασισμένοι να συμβάλουν στην αντιμετώπιση των προβλημάτων.\nΕίναι αδύνατον να τιμωρηθεί αστυνομικός που σκοτώνει εν ψυχρώ ή βιαιοπραγεί;\nΕίναι αδύνατον να μπει φρένο στην πλεονεξία των τραπεζών;\nΕίναι αδύνατον η Εκκλησία να κάτσει στ’ αβγά της;\nΕίναι αδύνατον καναλάρχες και δημοσιογράφοι να πάψουν πια να καπελώνουν τους πολιτικούς;\nΕίναι αδύνατον να καταργηθεί η παραπαιδεία, το μεγαλύτερο οικονομικό, διαχρονικό και εν τέλει διακομματικό σκάνδαλο που ξεπαραδιάζει τις οικογένειες και αλαλιάζει παιδάκια και εφήβους σε υπερωρίες εξουθένωσης;\nΛοιπόν, οι νέοι βάρεσαν συναγερμό!\nΔΗΜΗΤΡΗΣ ΠΑΠΑΧΡΗΣΤΟΣ (Συγγραφέας)\nΤο σάπιο σύστημα δεν έχει άλλο όπλο από τη βία\nΒαρέθηκα να ακούω τα ίδια και τα ίδια, χρόνια τώρα, από τους ίδιους και τους ίδιους, φύλακες και απολογητές του συστήματος.\nΚαι τότε μας λέγανε αλήτες, αναρχοκομμουνιστές, εξτρεμιστές, αριστεριστές, προβοκάτορες, τσόγλανους που δεν σεβόμασταν την ασφάλεια και την «τάξη» που επέβαλλε η δικτατορία.\nΣήμερα έχουμε κοινοβουλευτική αντιπροσωπευτική, ολιγαρχική δημοκρατία που νομιμοποιεί την εγκληματική, διεφθαρμένη πολιτική της, στο όνομα της δημοκρατίας, επιδιώκοντας να μας καταστήσει συνένοχους, φοβισμένους και υποταγμένους.\nΤο σύστημα είναι σάπιο και γι αυτό επικίνδυνο, λόγω της κατάρρευσής του, εν απογνώσει ευρισκόμενο, δεν έχει άλλο όπλο από τη βία.\nΟ φόβος καλλιεργείται γιατί βολεύει τις εξουσίες και στρώνει τον δρόμο στον εκφασισμό.\nΟ μικροαστός, ο μικροϊδιοκτήτης, ο νοικοκυραίος δικαίως διαμαρτύρεται και αγανακτεί εναντίον ποιων; Των παιδιών που βλέπουν το μέλλον τους μαύρο ή των γονιών τους που συναρθρώνουν μια άρρωστη κοινωνία με φανταχτερές βιτρίνες και εικονική ψεύτικη ζωή, κλείνοντας το μάτια σ' αυτούς που ζουν από τα σκουπίδια. Οποιος ερμηνεύει την οργή και την εξέγερση των νέων ως διαμαρτυρία απλή στη μνήμη του Αλέξανδρου Γρηγορόπουλου δεν έχει καταλάβει πόσο εκρηκτικά βράζει το καζάνι που κανείς, ούτε ο Καραμανλής ούτε ο Παπανδρέου μπορούν να σηκώσουν το καπάκι της εκτόνωσης.\nΤο πρόβλημα είναι η διαμάχη της Αριστεράς και η συμπεριφορά του ΚΚΕ, που κρύβεται πίσω από τους κουκουλοφόρους γιατί δεν μπορεί να υπερασπιστεί την εξέγερση των νέων, που δεν τους ελέγχει και δεν βρίσκονται κάτω από την καθοδήγησή του. Δυστυχώς δεν συμμορφώνεται.\nΤα ίδια έκανε και με την εξέγερση του Πολυτεχνείου που στο 8ο φύλλο της Πανσπουδαστικής μας αποκάλεσε «οι τριακόσιοι προβοκάτορες του Ρουφογάλη».\nΤα παιδιά έχουν το δικαίωμα, άμα μας βρουν εμπόδιο μπροστά τους, να μας τσακίσουν.\nΤα όνειρά τους δεν φυλακίζονται, δεν φοράνε κουκούλες, ζητάνε και θα πάρουν εκδίκηση. Το αίμα δεν γίνεται να πάει χαμένο.\nΕίναι δικό τους και δικό μας, μπορούν να συνεχίσουν από εκεί που εμείς δεν φτάσαμε.\nΑναρτήθηκε από Αρκουδπουρνάρ στις 9:28 μ.μ. Δεν υπάρχουν σχόλια:\nΕτικέτες Δεκέμβρης του 2008\nΑναρτήθηκε από Αρκουδπουρνάρ στις 8:52 μ.μ. Δεν υπάρχουν σχόλια:\nΧριστός γεννάται εν Βηθλεέμ τη πόλει\nΑναρτήθηκε από Αρκουδπουρνάρ στις 9:45 π.μ. 1 σχόλιο:\nΤριάντα τέσσερα χρόνια με τον Κυρίαρχο Λαό στη γωνία.\n1974-2008: 34 και… χρόνια, ή κοντά 13.000 μέρες. Πολλές απ’ αυτές, αλλά και για πολλούς, «μαύρες», ή, –έστω–, ασπρόμαυρες, αν εξαιρέσουμε κάποιες χιονοπτώσεις, εκεί προς τα τέλη της δεκαετίας του ’80, και κάποιες άλλες στις αρχές του 2000, όταν για μεγάλο χρονικό διάστημα είδαμε αρκετές «χιονάτες μέρες», για να κάνουμε και λίγο ...μαύρο χιούμορ.\nΑπ’ το «Κωνσταντίνος Καραμανλής ή τανκς», φθάσαμε στο: Κώστας Καραμανλής και: «Δεν σκοπεύω να συνταξιοδοτηθώ πρόωρα»…\nΑπ’ το «Δεν δικαιούσθε διά να ομιλείτε», φθάσαμε στο: «Αστυνομικοί, αμυνθείτε, καλυφθείτε, μην πυροβολείτε»…\nΑπ’ την προσωρινή λιτότητα του αείμνηστου Κωνσταντίνου Καραμανλή, φθάσαμε στην διαρκώς παρατεινόμενη σκληρή λιτότητα των Καραμανληδο-Παπανδρέου, του Γιώργου Ράλλη, του Κώστα Μητσοτάκη, του Κώστα Σημίτη, που συνεχίστηκε και επί των ημερών του Κώστα Καραμανλή Β’, του ανηψιού, που –οσονούπω– φαίνεται να παραδίδει τη σκυτάλη στον Γιώργο Παπανδρέου Β’, τον εγγονό. Δεν είναι –φαίνεται– της μοίρας του Ελληνικού λαού ν’ απαλλαγεί απ’ τους Καραμανλήδες και τους Παπανδρέου…\nΚαι ένας Θεός ξέρει για πόσα ακόμη χρόνια θα συνεχιστεί αυτή η μαύρη λιτότητα.\nΉταν Ιούλιος του 1974, όταν μετά από τη «μαύρη 7ετία», τη χούντα των Παπαδοπουλο - Παττακο - Μακαρέζων περάσαμε στην Κοινοβουλευτική Δημοκρατία. Και άνοιξε ο «Ναός» της Δημοκρατίας, –η Βουλή των Ελλήνων. Και επέστρεψαν οι εξόριστοι και αυτοεξόριστοι πολιτικοί μας, από τη Γαλλία, την Αμερική, την τότε Δυτική Γερμανία, και απ’ αλλού. Και δεν πέρασε πολύς καιρός που οι πολιτικές αντιπαραθέσεις και τα συνθήματα άρχισαν να δίνουν και να παίρνουν, μέσα κι έξω από τη Βουλή: «Έξω απ’ το ΝΑΤΟ - Μέσα στο ΝΑΤΟ», «Έξω απ’ την ΕΟΚ - Μέσα στην ΕΟΚ», «Έξω απ’ την ΟΝΕ - Μέσα στην ΟΝΕ», «Όχι στο Μάαστριχτ», «Όχι στις Βρυξέλλες», «Όχι» παντού. Αλλά και «ΝΑΙ» παντού.\nΚαι να τα σκάνδαλα, να οι μίζες, να οι ρεμούλες, να, να, να…\nΤι να πρωτοθυμηθούμε, τι να πρωτοξεχάσουμε; «Ολυμπιακή», «Πάμπερς», «Δήμητρες», «Ωνάσειο», «κωλόσπιτα», «δωράκια 500 εκατομμυρίων δραχμών», Γούκους, Κωσκοτάδες, «17 Ν», Ε.Λ.Α. και εν ψυχρώ δολοφονίες πολιτικών, δικαστικών λειτουργών και δημοσιογράφων, «Σταμούλους», κλπ., κλπ.…\nΚοντά 20 χρόνια λιτότητα, υποσχέσεις απ’ τους ΝΔ-ΠΑΣΟΚους πολιτικούς, υπομονή απ’ τους εργαζόμενους.\nΦθάσαμε και στο αποκαλούμενο «βρώμικο ’89» και τις «ανίερες συμμαχίες», τη «συγκυβέρνηση» –κατά το ΠΑΣΟΚ και τον Ανδρέα Παπανδρέου,– Δεξιάς - Αριστεράς, παρ’ ότι ο Χαρίλαος Φλωράκης ήταν ξεκάθαρος: «Ανοχή στην κυβέρνηση Τζαννή Τζαννετάκη, μέχρι την έκδοση της Απόφασης του «Ειδικού Δικαστηρίου». Και το ’90, ο ελληνικός λαός αποφάσισε ν’ αλλάξει σελίδα και εξέλεξε πρωθυπουργό τον Κώστα Μητσοτάκη, αλλά οι περιπέτειες συνεχίστηκαν.\nΣτήριξε όλες του τις ελπίδες ο δύσμοιρος λαός μας στον Κώστα Μητσοτάκη, αλλά ούτε εκείνος στάθηκε στο ύψος των περιστάσεων. Και το 1990, με αφορμή το «Ειδικό Δικαστήριο», για όσα «φοβερά και τρομερά» είχαν συμβεί στη διάρκεια της διακυβέρνησης της χώρας απ’ το ΠΑΣΟΚ, το μίσος μπήκε ανάμεσα στις δυο παρατάξεις και λίγο έλλειψε να γίνουν όλα «μπάχαλο». Και να τα «γαλάζια και πράσινα καφενεία», να το απύθμενο μίσος μεταξύ γονιών και παιδιών, μεταξύ αδελφών, μεταξύ συγγενών και φίλων. Πόσες καλημέρες κόπηκαν τότε και πόσες οικογένειες κινδύνεψαν να διαλυθούν!…\nΚαι να τα καινούργια σκάνδαλα: «ΟΤΕ - Υποκλοπές», Γριλάκηδες, «ΑΓΕΤ» ή «(Φ)ΑΓΕΤ», Μητσοτάκηδες», «Βροντάκηδες και Φουρτουνάκηδες»… Κι ο κυρίαρχος λαός και πάλι στη γωνία…\nΑλλαγή πολιτικής σκυτάλης το 2004, και πάλι στην εξουσία η Ν.Δ. Και ξανά σκάνδαλα!… Κι είναι ν’ αναρωτιέται κανείς: Μα, τίποτε δεν πρόκειται ν’ αλλάξει σ’ αυτόν τον τόπο!; Κατάρα τον «δέρνει»; «ΖΙΜΕΝΣ», «Βαρθολομαίος», «Θέμος και Μάκης», παράνομη εξαγωγή «μαύρου» χρήματος σε τράπεζες της Ευρώπης και σε λογαριασμούς του Θέμου, –για 5,5 εκατομμύρια ευρώ μιλάμε–, DVD, «Ζαχόπουλος», «Τσιτουρίδης», «Μαγγίνας», «Καταστροφή της Πελοποννήσου από πυρκαγιές», σεισμοί, λοιμοί, καταποντισμοί, και οι… προφητείες του Αγίου Κοσμά επαληθεύονται!…\nΚι ύστερα απ’ τα όσα δεινά και τους δυνάστες που πέρασαν από μπροστά μας, φθάσαμε στις Βιστωνίδες και τα Βατοπαίδια ή Βατοπαιδία ή «Φάτε Παιδία»… Στους Δρύδες, στους Φωτιάδηδες, στους Δούκες, Ρουσόπουλους, Πελέκες, Σωτηρόπουλες και δεν έχει τέλος ο κατάλογος των εμπλεκόμενων στα οικονομικά σκάνδαλα, στη μοιρασιά του «μαύρου» χρήματος, στον παράνομο πλουτισμό.\nΚαι να ξανά το Πολυτεχνείο, τα Εξάρχεια, οι κουκουλοφόροι, οι γνωστοί - άγνωστοι, τα άδικα φονικά, η άγρια εκμετάλλευση μεταναστών, οι πλούσιοι πλουσιότεροι και οι φτωχοί φτωχότεροι, οι καταλήψεις, οι εξεγέρσεις μαθητών και εργατών. Και μέσα σ’ όλα τα δεινά, μας προέκυψε πρόσφατα και ο άδικος χαμός ενός 15χρονου παλληκαριού. Του Αλέξη Γρηγορόπουλου, σ’ ένα χωρίς προηγούμενο χάος, στο κέντρο της Αθήνας, όπου λεηλατήθηκαν και καταστράφηκαν εκατοντάδες εμπορικά καταστήματα, κι όχι μόνο!… Όπου αρκετός κόσμος έμεινε χωρίς μεροκάματο, μέρες χρονιάρες!… Όπου οι κουκουλοφόροι –οι γνωστοί-άγνωστοι– τα έκαναν «γυαλιά-καρφιά»!…, ενώ η Ελληνική Αστυνομία τα έκανε «θάλασσα»… Και πριν αποφασίσει η Δικαιοσύνη για το τι συνέβη κι ένας άτυχος νέος έχασε τη ζωή του, βγήκαν οι «ειδήμονες» κι εξέδωσαν πόρισμα: «Τα ζητούσε ο οργανισμός του Αλέξη, που είχε αποκλίνουσα συμπεριφορά», κλπ., κλπ.…\nΝτροπή και αίσχος!… Κανένας σεβασμός στο νεκρό παλληκάρι. Κι αντί να βγάλουν τον «σκασμό» μέχρι ν’ αποφανθεί η Δικαιοσύνη, ξημεροβραδιάζουν στα τηλεοπτικά κανάλια –ιδιωτικά και κρατικά–, όλοι αυτοί που είναι οι μόνοι κύριοι υπεύθυνοι για την κατάσταση στην οποία έχει βρεθεί η χώρα μας και προσπαθούν να πείσουν τον ελληνικό λαό ότι για όλα όσα συμβαίνουν, «φταίνε εκείνοι που χαϊδεύουν τ’ αφτιά των κουκουλοφόρων»!… Λες κι ο λαός δεν ξέρει τι του γίνεται, δεν έχει μάτια να δει, δεν έχει μυαλό να σκεφτεί, λες και βρίσκεται στους δρόμους, έτσι, για πλάκα…\nΜεταξύ των πολιτικών αναλυτών κι ο βουλευτής Αργολίδας, Γιάννης Μανώλης. Ακούστε, ή μάλλον διαβάστε, τι είπε ο άνθρωπος: «Εμείς οι Έλληνες τρώμε τις σάρκες μας, όλοι είμαστε ίδιοι», –προφανώς εννοούσε τους πολιτικούς. «Θα μπορούσε, τα χρήματα που θα δοθούν στους καταστραφέντες μαγαζάτορες των Αθηνών, να είχαν δοθεί για την ανέγερση κάποιου νοσοκομείου, κάποιου σχολείου, ή, τέλος πάντων, κάτι ανάλογου».\nΚαι τα είπε όλα αυτά ο κ. Μανώλης, λες και η κυβέρνηση δεν είχε αντιληφθεί για ποιον σκοπό αγωνίζονταν και διαδήλωναν οι εργαζόμενοι. Λες και είχε αποφασιστεί να δοθούν τα χρήματα αυτά στους εργαζόμενους και μόλις εκδηλώθηκαν οι καταστροφές, η κυβέρνηση τα πήρε απ’ τους εργαζόμενους και τα ’δωσε στους λεηλατηθέντες και καταστραφέντες εμπόρους του κέντρου της Αθήνας.\nΑστείες δικαιολογίες, δηλαδή…\nΑμάν πια!… Αμάν!… Ή για να χρησιμοποιήσω τη φράση του συρμού: Έλεος πια!… Έλεος!…\nΣυμπολίτευση και Αντιπολίτευση, βρείτε τα, επιτέλους!… Και η Αντιπολίτευση, πρέπει να προτείνει λύσεις, ενώ η Συμπολίτευση πρέπει ν’ αφήσει κατά μέρος τους εγωισμούς, ας πάψει να τα ρίχνει όλα στους προηγούμενους και ας αναλάβει τις ευθύνες που της αναλογούν. Πέρασαν πέντε χρόνια από τότε που έστειλε τους «άλλους» στο σπίτι τους… Ας μην τους επιτρέψει να γυρίσουν ξανά, γιατί «παλιό άλογο, καινούργια περπατησιά δεν κάνει»!… Δεν είναι καιρός πια για διχόνοιες! Κάντε κάτι, –επιτέλους– όλοι μαζί, γιατί ο λαός θα σας γυρίσει –ολονών– την πλάτη…\nΑπό έναν απλό χωρικό, μια πρόταση, καθώς πιστεύει πως: «Πολλά και σημαντικά πράγματα σ’ αυτόν εδώ τον κόσμο, έγιναν, ακούγοντας κάποιοι, ακόμη και τη γνώμη ενός ηλιθίου». Με τα ελάχιστα γράμματα –τα κολλυβογράμματα– που έμαθε, προτείνει –μεταξύ σοβαρού και αστείου: Όσοι έκλεψαν, έκλεψαν, όσοι πλούτισαν, –παράνομα ή νόμιμα– πλούτισαν… Ας κάνουμε μια καινούργια αρχή.\nΚαθώς λέγεται, από χείλη ειδημόνων –εκτός αν κινδυνολογούν– η Ελλαδίτσα μας έχει φτάσει σε τέτοιο σημείο, που στο άμεσο μέλλον, δεν θα μπορεί να δανειστεί από τους Ευρωπαίους ετέρους της κεφάλαια, ώστε ν’ αντεπεξέλθει στις οικονομικές δυσκολίες που αφήνει πίσω του το παγκόσμιο οικονομικό «κραχ»…\nΠροτείνει, λοιπόν, ο απλός χωρικός: «Η ζάπλουτη Εκκλησία της Ελλάδας, δείχνοντας το χριστιανικό της πρόσωπο, την ώρα μάλιστα που λοιδορείται για όσα συμβαίνουν στους κόλπους της, αλλά, εφαρμόζοντας, παράλληλα και το Λόγο του Θεού, ας προβεί στον δανεισμό –έντοκο ή άτοκο– του Ελληνικού Κράτους, έτσι που αυτό να εξοφλήσει τις όποιες μέχρι τώρα οικονομικές του υποχρεώσεις, κι όλα ν’ αρχίσουν από το μηδέν». Για το χτίσιμο της Ελλάδας όλων των Ελλήνων, της Ελλάδας της Δικαιοσύνης, της Ελλάδας του μέλλοντος!\nΕίναι υποχρέωση της Ελλαδικής Εκκλησίας, της Εκκλησίας της Αγάπης, της Εκκλησίας του Χριστού… Ας το κάνει, λοιπόν!…\nΕτικέτες 34 χρόνια Κυρίαρχος Λαός\nΠρέπει ο κόσμος κάποτε καλύτερα να ζήσει.\nΑναρτήθηκε από Αρκουδπουρνάρ στις 1:47 μ.μ. Δεν υπάρχουν σχόλια:\nΑναρτήθηκε από Αρκουδπουρνάρ στις 8:57 μ.μ. Δεν υπάρχουν σχόλια:\nΠλήθος Σαδδουκαίων, μάντεις και αστρονόμοι περιστοιχίζουν τον αυτοκράτορα.\nΑναδημοσίευση από την alfavita.gr άρθρο της Νίνας Γεωργιάδου\nΔεν υπάρχει λέξη, φράση, συναίσθημα που να μπορεί στοιχειωδώς να περιγράψει αυτό που γίνεται, από τη στιγμή που η ευθεία βολή βρήκε την καρδιά του Αλέξη, και οι ευθείες κουμπουριές βρήκαν τα κεφάλια των δεκατριάχρονων παιδιών και οι τεθλασμένες αναλύσεις των διατεταγμένων ακΤVιστών της καναλαρχικής δημοκρατίας στόχευσαν για άλλη μια φορά στα πλαδαρά καπούλια των καναπέδων, και οι τρισάθλιες δηλώσεις πολιτικών νάνων επιχείρησαν να διασκευάσουν το μεγάλο θυμό, βρίζοντας αυτό που δεν ελέγχουν και οι κουτοπόνηροι δημοσκόποι μαγείρεψαν στη χύτρα της χειραγώγησης τα δικά τους πορίσματα για να αναγορεύσουν τους τίποτα σε μεσσίες και τα παιδιά σε συνωμότες και οι εντεταλμένοι κυβερνητικοί συνδικαλισταράδες ανακάλυψαν την καταστατική νομιμότητα για να αναχαιτίσουν τις θυμωμένες φωνές και οι διατεταγμένοι προϊστάμενοι άπλωσαν χρησιμοποιημένες λαδόκολλες για να τυλίξουν τους υποκινητές (τι πλήξη) και η ντροπή της νομικάτζας έφτιαξε φάκελο στο δολοφονημένο παιδί, αφού πρώτα σκόρπισε ατάκτως τα μαξιλαράκια του καναπέ και ακούμπησε απαλά στο πάτωμα το laptop της σκηνοθετημένης εφόδου (καλά, αυτός θα υπερασπιζόταν και το δολοφόνο του παιδιού του αν πλήρωνε αδρά).\nΤο μόνο που δεν περίσσεψε μέσα σε όλα αυτά είναι λίγη ντροπή. Τους περίσσεψε μόνο η «βαθιά οδύνη» - πρωτίστως για τα τζάμια, δευτερευόντως για τη βεβήλωση της τσάντας Armani που θα την κρατήσουν τα ανάξια χέρια του πλιάτσικου χωρίς να συνοδεύεται απ΄το ανάλογο μοντελάκι και την επαρκή ποσότητα σιλικόνης των χειλέων, τριτευόντως για το πλαστικό κωνοφόρο του Συντάγματος και στον πάτο, παρεμπιπτόντως, για τη ζωή ενός παιδιού.\n«αποτάσσω το σατανά;», «αποταξάμενος».\nΤους ύπατους εγώ ανάδειξα\nΕξακοντίζουν τα βέλη τους εναντίον μου,\nκι εναντίον όσων έθαψε πρόωρα η μάνα τους, σ’ αυτή τη χώρα που έχει δημογραφικό πρόβλημα γιατί ξέρει μόνο πώς να θάβει τα παιδιά της. Τον Πέτρουλα, το Διομήδη, τον Κουμή, την Κανελλοπούλου, τον Καλτεζά, τον Τεμπονέρα, το Γρηγορόπουλο κι αυτούς που δεν μνημόνεψε κανείς, το Γιάκα, το Ναμπούζ, το Μουράτη, το Μπουλάτοβιτς, τον Κατσιώτη, το Μέξη, το Λεωνίδη, το Σεγκάκ, το Χριστόπουλο, το Μαραγκάκη, κι άλλους, κι άλλους. Όλα τα τυχαία και μεμονωμένα περιστατικά.\nΚι όσους έπεσαν πάνω στις ζαρντινιέρες κι έσπασαν μόνοι τους τα μούτρα τους για να ενοχοποιήσουν τους αθώους πραίτορες ή τόλμησαν να φορέσουν πράσινα, αντικαθεστωτικά παπούτσια.\nΞανθός και όμορφος ο εχθρός του βασιλείου,\nΈχει χιτώνα πράσινο και κάτω το ξίφος.\nΤα μάτια του , αστραπές και συνωμοσία.\nΕυτυχώς σε όλες τις περιπτώσεις η θεόστραβη δικαιοσύνη κατήγαγε νίκη λαμπρά. Όλα τα φονικά χέρια αθώα. «Ε, συμβαίνουν και αυτά», όπως συμβαίνουν και οι ξυλοδαρμοί των συνταξιούχων και το σφυροκόπημα των φοιτητών και οι σιδερογροθιές κατά των δασκάλων και τα ξεγυμνώματα των μεταναστών στον υπόγειο της Ομόνοιας και οι διαπομπεύσεις τους στα αστυνομικά τμήματα και εξάλλου, εσείς είστε το κράτος.\nΜη σκεφτείς άσχημα για τους Βησιγότθους.\nΕίναι κάτι ακίνητα μεζεμένα υποκείμενα\nΕκείνα μόνο τα δεκαπεντάχρονα στη Λάρισα να δικαστούν παραδειγματικά. Ούτε άφεση, ούτε έφεση. Να βοηθήσουμε λίγο τη θεόστραβη δικαιοσύνη να κρατήσει την παλάντζα της, μη γείρει μονόπατα στη μεριά των απαλλαγών και χάσει τις ισορροπίες της, γιατί πίσω έρχονται κι άλλες αθωώτητες, η Ζήμενς, οι υποκλοπές, οι απαγωγές, ο Ζαχόπουλος, η Γλαυκώπις Αθηνά, η επιτροπή ανταγωνισμού, προτελευταίοι οι κουμπάροι και τελευταίοι οι ρασοφόροι και ο Ρασπούτιν, έχοντας γεμάτες τις βαθιές τσέπες τους με το νερό μιας λίμνης που κάνει ένα φλοίσβο σαν καλοστοιβαγμένες λίρες.\nΕξακολουθούσα να βλέπω\nΤον επερχόμενο μεσαίωνα,\nΜε φάλαγγες πιστών,\nΜε αργυρά δισκοπότηρα, αφρίζοντα αίμα\nΜε ραβδούχους καλοθρεμμένους καλόγερους.\nΤελευταίος βγήκε ο αυτοκράτορας που δεν ήταν πια μόνο γυμνός , αλλά είχε αρχίσει από καιρό να ασελγεί πάνω μας. «Αναλαμβάνω την ευθύνη» και από κάτω, αντί να ακουστεί ένα ‘αίσχος’, ξέσπασε ένα παρατεταμένο χειροκρότημα. Πόνεσαν τα χέρια των αυλοκολάκων και άφρισε το στόμα τους να επευφημούν την πολιτική μαγκιά που υπέδειξαν οι image makers προσδοκώντας ανάσταση νεκρών και αύξηση του ποσοστού στη μπαγιάτικη δημοσκοπική πίτα.\n«Πες μας πράμα και για τις μεταρρυθμίσεις», ξελαρυγγιαζόντουσαν από κάτω οι αυλοκόλακες.\nΠαραδίδοντας κλειδιά, πολιτείες, μπετόν και σημαίες,\nξεπουλήσαμε ό, τι είχε απομείνει από το μεγάλο γιουσουρούμ των προκατόχων μας. Τον κρατικό Οργανισμό Τηλεπικοινωνιών Ελλάδας στον κρατικό Οργανισμό Τηλεπικοινωνιών Γερμανίας, και τον κρατικό Αερομεταφορέα της χώρας στον κρατικό αερομεταφορέα του Κατάρ γιατί πρωτίστως στηρίζουμε την κρατική περιουσία. Και στο λιμάνι του Πειραιά όλοι τώρα οι επίδοξοι πολύτεκνοι τραγουδούν τη διασκευή του άσματος , «πώς ήθελα να είχα κι ένα και δύο και τρία και τέσσερα παιδιά , που όταν όλα μεγαλώσουν θα γίνουν λεβέντες για χάρη της ‘λαϊκής’ δημοκρατίας της Κίνας». Συγκινητικά πράγματα. Στιγμές εθνικής έξαρσης.\nΣ’ αυτό το νεκροταφείο των ονομάτων,\nΝα αναστήσουμε τα ζόμπι. Να δώσουμε φρέσκο αίμα και ζεστό χρήμα στους βρυκόλακες. Να συντηρήσουμε τη μηχανή του συστήματος. Φτάνουν 28 δις; Καλά είναι, να μη σας γινόμαστε βάρος. Η κουλτούρα της ανώτερης τάξης. Η εγγενής ευγένεια της μεγάλης αρπαχτής, που στραγγίζει και την τελευταία ανθρώπινη σταγόνα σαν τον αρωματοποιό του Ζισκίντ, αλλά, βρε αδερφέ, τη μετατρέπει σε αιθέριο έλαιο κα τη μετοχοποιεί και τη βγάζει στη μειοδοσία της Σοφοκλέους. Πούλα, πούλα, αγόραζε.\nΣτο τέλος ένα παιδί που ήτανε γελωτοποιός.\nΣαν σίφουνας, ένα ξανθό παιδί να ξεχωρίζει μόνο,\nΑλλιώτικο, με άλλη βουή.\nΆρχισε να φωνάζει , ενώ όλοι πίστευαν πως του είχαν έγκαιρα κόψει τη γλώσσα. Έδειξε πως σκεφτόταν , ενώ όλοι ήταν σίγουροι πως στη φωλιά του κούκου που μεγάλωσε, οι λοβοτομές ήταν αποτελεσματικές. Κι άρχισε να τρέχει, το μπαγάσικο, σα σίφουνας, κρατώντας στο ένα χέρι μια πέτρα και στο άλλο δυο νεράτζια.\nΑιτία της δραπέτευσης το γκρίζο σχολείο με τους γκρίζους τοίχους και τις γκρίζες ιδέες.\nΑιτία της δραπέτευσης η καθημερινή ειρωνεία της δωρεάν εκπαίδευσης που πάσχει από βουλημική αδηφαγία.\nAιτία ο άνεργος πατέρας του και ο τετραμηνίτης συμβασιούχος αδερφός του.\nΑιτία τα τιμημένα γερατειά των παππούδων του που λιμοκτονούν με τα τετρακόσια ευρώ.\nΑιτία η Γλαυκώπις Αθηνά που ‘φαγε 2,5 εκατομμύρια ευρώ για μια χριστουγεννιάτικη πίτα και ο κουδουνιστός φλοίσβος των ρασοφόρων.\nΑιτία τα τυφλά χτυπήματα στο κεφάλι , με την ανάποδη του γκλομπ κι εκείνος ο μπάσταρδος κρανοφόρος που του ψιθύρισε κυνικά στ’ αυτί,\n‘πού είναι ρε, ο Αλέξης ο, ε, ο ;’\nΑιτία η μαύρη κάμερα στο στύλο που γράφει ανεξίτηλα όσους ακόμα χαμογελούν κι όσους τολμούν να βγάζουν περιπαιχτικά τη γλώσσα\nΑιτία η μαύρη κι άραχνη προοπτική του στη γενιά των εφτακοσίων ευρώ, που μετά έγιναν πεντακόσια και τώρα κατρακύλησαν κάτω απ΄τα τετρακόσια.\nΑιτία οι εικόνες από ένα κόσμο που πεθαίνει πεινασμένος στην κοινωνία της επιλεκτικής αφθονίας.\nΑιτία ένας ρυπαρός, πεισιθανάτιος πλανήτης.\nΑιτία ο καραφλός κόσμος των ενηλίκων, με το μεγάλο στομάχι, το νυσταγμένο μυαλό και τα ευνουχισμένα αισθήματα, που χωθήκαμε στα φουστάνια του εφησυχασμού και δεν διεκδικούμε πια ούτε το δικαίωμα των παιδιών μας στη ζωή.\nΑυτός που χτίζει ένα σπιτάκι και λέει, καλά είμαι εδώ.\nΌλα τα ανώτερα συνέδρια που φλυαρούνε\nΌλοι που γράφουν λόγους για την εποχή\nΌλα αυτά το παιδί μου τα ζει και τα εμπεδώνει μέχρι αηδίας. Είναι η πρώτη μεταπολεμική γενιά που βλέπει το μέλλον της κατάμαυρο. Τι ανυπόφορος συνδυασμός η καρτερία της φρίκης στα δεκαπέντε σου χρόνια\nΚαι πάλι δεν ήξερε πώς να διαμαρτυρηθεί, γιατί του κοντύναμε τη γλώσσα κι έτσι άρχισε να μιλάει με νοήματα. Πήρε μια πέτρα, την έριξε και … μπαμ, έσπασε η βιτρίνα του συστήματος.\nΤότε μόνο αφυπνίστηκαν όλα τα αντανακλαστικά κι ενεργοποιήθηκαν οι συναγερμοί και άρχισαν να ουρλιάζουν οι σειρήνες.\nΓιατί ρε; Έχεις τόσες επίλογές.\nΝα μένεις αγράμματος, ενώ διαβάζεις.\nΝα πεθαίνεις πριν γεράσεις.\n«Καλά Χριστούγεννα, μαλάκα κουραμπιέ», είπε το παιδί κι απομακρύνθηκε.\nΉξερε πως δεν είχε να περιμένει ούτε τους τρεις μάγους, ούτε τον Άη Βασίλη που ήτανε σκέτη λέρα.\nΜόνο ο Ηρώδης τον καραδοκούσε στη γωνία.\nΚι εγώ φεύγω.\nΑναζητάω έντρομος την όψη σου.\nΚάτω στο βάθος, τόσα πέλματα βαριά.\nΜα ακούω να ‘ρχεται καινούργιο βήμα.\nΕτικέτες Δεκέμβρης 2008, Μεσολογγίου και Τζαβέλα\nΑναρτήθηκε από Αρκουδπουρνάρ στις 1:06 μ.μ. Δεν υπάρχουν σχόλια:\nΕτικέτες Βάρναλης, Δεκέμβρης 2008, Μεσολογγίου και Τζαβέλα\nΤο λάβαρα ανέμισαν από τον Νταλάρα.\nΑναρτήθηκε από Αρκουδπουρνάρ στις 9:26 μ.μ. Δεν υπάρχουν σχόλια:\nΑναρτήθηκε από Αρκουδπουρνάρ στις 8:35 π.μ. Δεν υπάρχουν σχόλια:\nΠοιός είναι ο Κύριος αυτός με τον κόκκινο φάκελο και το αίμα στο χέρι;\n(αναμετάδοση από τον "Σκύλο της Βαλια Καλντα")\nΒρήκα αυτή τη σημερινή φωτογραφία στα πρακτορεία. Η λεζάντα της λέει:\n«A man stands in front of riot policemen during a demonstration in Athens December 9, 2008. Hundreds of protesters threw stones and bottles at lines of riot police outside the Greek parliament on Tuesday, in a fourth day of anti-government clashes triggered by police killing a teenager. REUTERS/John Kolesidis (GREECE)»\nΟ κόκκινος φάκελος, το γηρασμένο χέρι που τρέχει αίμα, και το χαρακτηριστικό σακάκι, με πείθουν ότι το χέρι είναι του Κύριου Αντώνη Καρρά. Σαν δεν ντρέπονται τα θρασύδειλα των ΜΑΤ, που χτύπησαν έναν άνθρωπο 80+ ετών! Όχι μόνο επειδή έχει θυσιάσει τα πάντα για τη δημοκρατία αλλά και επειδή θα μπορούσε να είναι παππούς τους.\nΑναρτήθηκε από Αρκουδπουρνάρ στις 6:40 μ.μ. Δεν υπάρχουν σχόλια:\nΕτικέτες Δεκέμβρης 2008, Μεσολογγίου και Τζαβέλα, Ο Κύριος με τον κόκκινο φάκελο\nΌλη η χώρα μουδιασμένη. Σαββάτο βράδυ του φονιά.\nΤεστ δεξιοτήτων για ειδικούς "φρουρούς"\nΣεβασμός! Να σιωπήσουμε όλοι! Δεν θέλω οι πολιτικοί να φκάλουν λόους!\nΑναρτήθηκε από Αρκουδπουρνάρ στις 9:27 π.μ. Δεν υπάρχουν σχόλια:\nΜαρδοχαίος Φριζής ο Ελληνο-Ιουδαίος αξιωματικός.\nΚατά καιρούς πριν την 28η Οκτωβρίου μας απασχολεί αν πρέπει να είναι σημαιοφόρος, αλλοδαπός -η, μαθητής -τρια που ήταν πρώτος - η στα μαθήματα της προηγούμενης χρονιάς.\nΓια το σχηματισμό αντικειμενικής κρίσης στο θέμα αυτό, να θυμηθούμε ότι ο Μαρδοχαίος Φριζής Ιουδαίος το θρήσκευμα, Ελληνοεβραίος, έδωσε τη ζωή του για την Ελλάδα, πολεμώντας ηρωϊκά στον Ελληνοϊταλικό πόλεμο.\nΟ Μαρδοχαίος Φριζής γεννήθηκε το 1893 στη Χαλκίδα σε πολύτεκνη οικογένεια. Το όνειρό του ήταν να γίνει αξιωματικός.\nΈδωσε εξετάσεις στη Σχολή Ευελπίδων αλλά εγκατέλειψε τη σχολή. Γι' αυτό υπάρχουν δύο εκδοχές, α) ότι θεώρησε υποτιμητικό το ότι δεν ήρθε πρώτος και β) ότι εξαιτίας του ιουδαϊκού θρησκεύματος δεν έγινε δεκτός.\nΈδωσε εξετάσεις στο Πανεπιστήμιο και πέτυχε στη Νομική. Την περίοδο εκείνη συνδέθηκε με τον Κονδύλη, στον οποίο εκφράζει την επιθυμία του « να γίνει στρατιώτης».\nΜπήκε στη Σχολή Εφέδρων Αξιωματικών, από την οποία αποφοίτησε το 1916. Έλαβε μέρος στον Α' Παγκόσμιο Πόλεμο, στην εκστρατεία στην Ουκρανία, και στη μικρασιατική εκστρατεία, όπου, κατά την υποχώρηση, πιάστηκε αιχμάλωτος στη Σμύρνη. Άλλοι Εβραίοι πληροφορήθηκαν το γεγονός, και συγκέντρωσαν χρήματα για να τον απελευθερώσουν, εκείνος όμως αρνήθηκε λέγοντας «Ό,τι είναι να γίνει θα γίνει για όλους».\nΈνα χρόνο αργότερα αφέθηκε ελεύθερος μαζί με τους υπόλοιπους Έλληνες αξιωματικούς. Το 1936 μετατέθηκε στην Κρήτη και του ανατέθηκε ο τομέας λογοκρισίας επί του Τύπου.\nΜετατέθηκε στο Δελβινάκι με την αιτιολογία ότι «δεν έκανε σωστά τη δουλειά του». Στο Δελβινάκι συνδέθηκε με τον Μητροπολίτη Ιωαννίνων και μετέπειτα Αρχιεπίσκοπο Σπυρίδωνα, ο οποίος τον επισκεπτόταν συχνά για σκάκι.\nΣτις 5 Δεκεμβρίου, βορειοανατολικά της Πρεμετής, ο Φριζής και οι άντρες του δέχθηκαν επίθεση από ιταλικά αεροπλάνα. Ο Φριζής έδωσε εντολή στους στρατιώτες του να πέσουν στα χαρακώματα, παρ' όλα αυτά, για να μην υπάρξει πανικός στους στρατιώτες, ο ίδιος παρέμεινε καβάλα στο άλογό του και συνέχισε να τους εμψυχώνει. Ως καβαλάρης έγινε εύκολος στόχος για τα εχθρικά αεροπλάνα. Στην αρχή τον γάζωσαν και έπειτα μία βόμβα τον αποτελείωσε. Σύμφωνα με αφήγηση του εγγονού του, επίσης Μαρδοχαίου Φριζή, ο ιερέας του στρατεύματος του έκλεισε τα μάτια με την επιθανάτια εβραϊκή προσευχή: " Άκουσε Ισραήλ, ο Κύριος ο Θεός σου είναι εις και μόνος".\nΤο πλήρες κείμενο από τη Βικι Παίδεια\nΑναρτήθηκε από Αρκουδπουρνάρ στις 3:17 μ.μ. Δεν υπάρχουν σχόλια:\nΕτικέτες Μαρδοχαίος Φριζής\nΆγρια μανιτάρια του δάσους και του λειβαδιού. Οδηγός μανιταροκυνηγιού.\nΟ πρόσφατα ιδρυθείς σύλλογος μανιταροκυνηγών Ιωαννίνων, χάρις στη δραστηριότητα των μελών του, και του ακάματου Διοικητικού Συμβουλίου του (Λάμπρου Γεώργιος, Χάρης Λαμπρίδης, Ντάγκα Χριστίνα, Φίλης Ευάγγελος, Κόντος Δημήτριος) εξέδωσε ένα καλαίσθητο φυλλάδιο μανιταρογνωσίας – μανιταροσυλλογής για τα άγρια μανιτάρια των δασών και των λειβαδιών του Νομού Ιωαννίνων.\nΕίναι κρίμα την πλούσια μανιταροχλωρίδα της περιοχής (σε ποικιλία και αφθονία στις κατάλληλες συνθήκες υγρασίας θερμοκρασίας) να τη λυμαίνονται έμποροι.\nΗ Νομαρχιακή Αυτοδιοίκηση Ιωαννίνων με Νομάρχη τον κ. Αλέκο Καχριμάνη επιχορήγησε την έκδοση αυτή, αναγνωρίζοντας το αξιέπαινο της προσπάθειας για την ανάδειξη της πλούσιας μανιταροχλωρίδας της περιοχής σαν πόλο έλξης τουρισμού και λελογισμένης οικονομικής αξιοποίησης της μανιταροσυλλογής με σεβασμό στο περιβάλλον (προσέχουμε για να έχουμε), και προπαντός προσοχή στους ξένους λαίμαργους εμπόρους, άρπαγες των μανιταριών των δασών μας.\nΠοτέ μα ποτέ δεν μαζεύουμε μανιτάρια με βάση φωτογραφίες.\nΌλα τα μανιτάρια τρώγονται, μερικά δυστυχώς .... για μία μόνο φορά!\nΗ επιμέλεια του φυλλάδιου έγινε από τον κ. Στάθη Βασδέκη.\nΤρία περιστατικά δηλητηρίασης από άγρια μανιτάρια στη Θεσσαλία. Να πάψουν οι αδαείς να μαζεύουν και να τρώνε μανιτάρια, δεν τρώγονται όλα, δεν χαρίζονται γιατί δεν ξέρεις τι συμβαίνει καμιά φορά. Για περισσότερα πατήστε ΕΔΩ\nΑναρτήθηκε από Αρκουδπουρνάρ στις 1:58 μ.μ. Δεν υπάρχουν σχόλια:\nΤο λεκανοπέδιο Ιωαννίνων από το μνημείο του Μαβίλη στο Δρίσκο.\nΤο νησάκι μες τη μέση\nσαν το τέρας του Λοχνές!\nΕτικέτες Τοπική φωτογραφία\nΜετά το μάζεμα της ελιάς, η ώρα του λυωμένου μολύβ...\nΘεριά οι ανθρώποι, δεν μπορούν το φως να το σηκώσο...\nΤριάντα τέσσερα χρόνια με τον Κυρίαρχο Λαό στη γων...\nΠλήθος Σαδδουκαίων, μάντεις και αστρονόμοι περιστο...\nΠοιός είναι ο Κύριος αυτός με τον κόκκινο φάκελο κ...\nΤο λεκανοπέδιο Ιωαννίνων από το μνημείο του Μαβίλη...